open-index/open-wikipedia-markdown huggingface dataset:
সৰিতা লামিছানে

**সৰিতা লামিছানে** (ইংৰাজী: Sarita Lamichhane; জন্ম: ২৫ নৱেম্বৰ ১৯৭৫) এগৰাকী নেপালী অভিনেত্ৰী, যিয়ে টেলিভিছন ধাৰাবাহিক *মুক্তি*ত কৰা কামৰ বাবে পৰিচিত।

## প্ৰাৰম্ভিক জীৱন
সৰিতা কাঠমাণ্ডুৰ বাসিন্দা। তেওঁ ১৯৭৫ চনৰ ২৫ নৱেম্বৰত ঝাপা জিলাৰ এটা পৰিয়ালত ৰঘুবীৰ পাণ্ডে আৰু মীৰা দেৱী পাণ্ডেৰ ঘৰত জন্মগ্ৰহণ কৰিছিল। লামিছানেই ১৯৮৯ চনত নেপাল চৰকাৰী বিদ্যালয়ত অধ্যয়ন কৰিছিল, ইয়াৰ পিছত ১৯৯২ চনত উচ্চতৰ মাধ্যমিক শিক্ষা বোৰ্ডৰ (H.S.E.B) পৰা ইণ্টাৰমিডিয়েট শিক্ষা লাভ কৰে আৰু ১৯৯৪ চনত ত্ৰিভুৱন বিশ্ববিদ্যালয়ৰ পৰা শিক্ষা বিভাগত স্নাতক (বি.এড.) ডিগ্ৰী অৰ্জন কৰে।

## কেৰিয়াৰ
সৰিতাই নেপাল টেলিভিছনত (NTV) সম্প্ৰচাৰিত হোৱা *মুক্তি*ৰ জৰিয়তে অভিনয় জীৱনৰ পাতনি মেলে। তেওঁ *চেতনা কো দিয়ো* (NTV), *আচানক* (NTV), *দুই দিন কো জিন্দাগানী* (NTV), *গহনা* (NTV), *জানকী* (NTV), *সীতা* (NTV), *চাহনা মানকো* (কান্তিপুৰ টেলিভিছন), *পৰিচয়* (নিজস্ব প্ৰডাকচন- প্ৰযোজক, সৰ্বাধিক টিআৰপি লাভ কৰা NTV ধাৰাবাহিক) আদি টেলি-ধাৰাবাহিকত মুখ্য চৰিত্ৰত অভিনয় কৰিছিল।

চলচ্চিত্ৰত অভিনয় কৰাৰ উপৰিও সৰিতাই মিচেছ নেপাল ইণ্টাৰনেশ্যনেল ২০১৫, মিষ্টাৰ/মিচেছ ৰাজধানী ২০১৫, মিছ ইউথ নেপাল ২০১৫, ইনাছ এৱাৰ্ড ২০১৭ (INAS Award 2017), ৰাষ্ট্ৰীয় চলচ্চিত্ৰ বঁটা ২০১৫, ইনাছ এৱাৰ্ড ২০১৫, ফান এৱাৰ্ড ২০১৬ (FAAN AWARD 2016) আৰু নেফটা এৱাৰ্ড ২০১৭ (NEFTA Award 2017)ৰ বিচাৰক হিচাপে কাৰ্যনিৰ্বাহ কৰিছিল।

তেওঁ কেইবাটাও মঞ্চ অনুষ্ঠানত অংশগ্ৰহণ কৰিছিল আৰু জনহিতকৰ কাম-কাজতো জড়িত হৈছিল। ২০১৪ চনত তেওঁ নেপাল চলচ্চিত্ৰ শিল্পী সন্থাৰ [FAAN] সাধাৰণ সম্পাদক হিচাপে নিৰ্বাচিত হৈছিল।

## ব্যক্তিগত জীৱন
তেওঁ ঋষি লামিছানেৰ সৈতে বিবাহপাশত আৱদ্ধ হয় আৰু তেওঁলোকৰ এজনী কন্যা সন্তান আছে।

## তথ্যসূত্ৰ

## বাহ্যিক সংযোগ
* 

শ্ৰেণী:নেপালৰ ব্যক্তি
শ্ৰেণী:নেপালী চলচ্চিত্ৰৰ অভিনেত্ৰী
ফাহ্ৰিয়ে এভচেন

**ফাহ্ৰিয়ে এভচেন ওজচিভিট** (ইংৰাজী: Fahriye Evcen Özçivit; জন্ম: ৪ জুন ১৯৮৬) এগৰাকী জাৰ্মানীত জন্মগ্ৰহণ কৰা তুৰ্কী অভিনেত্ৰী আৰু মডেল। তেওঁ টিভি ধাৰাবাহিক *য়াপ্ৰাক ডোকুমু*-ত নেক্লা টেকিন আৰু টিভি ধাৰাবাহিক *কালিকুচু*-ত ফেৰিদে চৰিত্ৰত কৰা অভিনয়ৰ বাবে পৰিচিত। এই দুয়োখন ধাৰাবাহিক ৰেচাট নুৰী গুণ্টেকিনৰ উপন্যাসৰ ওপৰত আধাৰিত। 

## জীৱন আৰু কেৰিয়াৰ
কম বয়সতে তুৰস্কত ছুটি কটাই থকা সময়ত তেওঁ ওৱা আইডোগানৰ এটা কাৰ্যসূচীত অংশগ্ৰহণ কৰিছিল, যিয়ে তেওঁক প্ৰযোজক ইব্ৰাহিম মেৰ্টোগ্লুৰ সৈতে চিনাকি কৰাই দিছিল। তেওঁৰ প্ৰথমটো উল্লেখযোগ্য চৰিত্ৰ আছিল টিভি ধাৰাবাহিক *য়াপ্ৰাক ডোকুমু*-ৰ নেক্লা। ২০০৮ চনত মুক্তি পোৱা *চেন্নেট* চলচ্চিত্ৰৰ জৰিয়তে তেওঁৰ চিনেমা জগতত অভিষেক ঘটে আৰু একে বছৰতে তেওঁ *আস্ক টুটুলমাচি* চলচ্চিত্ৰত মুখ্য চৰিত্ৰত অভিনয় কৰাৰ সুযোগ লাভ কৰে। যিহেতু এভচেনে জাৰ্মানীত তেওঁৰ পঢ়া-শুনা শেষ কৰা নাছিল, সেয়েহে তেওঁ বগাজিচি বিশ্ববিদ্যালয়ত নাম ভৰ্তি কৰে আৰু ইতিহাস অধ্যয়ন কৰে। পিছলৈ তেওঁ টিমচ প্ৰডাকচনৰদ্বাৰা নিৰ্মিত টিভি ধাৰাবাহিক *কালিকুচু*-ত ফেৰিদে চৰিত্ৰত অভিনয় কৰে। পৰৱৰ্তী সময়ত তেওঁ বুৰাক ওজচিভিটৰ বিপৰীতে *আস্ক চানা বেনজাৰ* চলচ্চিত্ৰত অভিনয় কৰে। ২০১৭ চনত তেওঁ এংগিন আকিউৰেকৰ বিপৰীতে *ওলেনে কাদাৰ* টিভি ধাৰাবাহিকত অভিনয় কৰে আৰু মুৰাট য়িল্ডিৰিমৰ বিপৰীতে *চিনচুজ আস্ক* চলচ্চিত্ৰতো অভিনয় কৰে। ২০২১ চনত তেওঁ *আল্পাৰচলান: বুয়ুক চেলচুকু*-ত আকচা হাটুন হিচাপে অভিনয় কৰে, আৰু একে বছৰতে তেওঁ আইভি পিপল নামেৰে নিজাকৈ কাপোৰৰ ব্ৰেণ্ড মুকলি কৰে।

## ব্যক্তিগত জীৱন
তেওঁৰ মাতৃৰ পৰিয়াল চাৰকাচিয়ান বংশোদ্ভূত। আনহাতে তেওঁৰ পিতৃৰ পৰিয়াল অটোমান সাম্ৰাজ্যৰ কাভালাৰপৰা প্ৰব্ৰজন কৰা তুৰ্কী বংশোদ্ভূত। ২০১৭ চনৰ ২৯ জুনত তেওঁ ইস্তানবুলত অভিনেতা তথা মডেল বুৰাক ওজচিভিটৰ সৈতে বিবাহপাশত আবদ্ধ হয়। ২০১৯ চনৰ ১৩ এপ্ৰিলত তেওঁলোকৰ প্ৰথম পুত্ৰ কৰণৰ জন্ম হয়। ২০২৩ চনৰ ১৮ জানুৱাৰীত তেওঁলোকৰ দ্বিতীয় পুত্ৰ কেৰেমৰ জন্ম হয়।

## তথ্যসূত্ৰ
 

## বাহ্যিক সংযোগ
* 
* 

শ্ৰেণী:অভিনেত্ৰী
শ্ৰেণী:মডেল
পাখী হেগড়ে

**পাখী হেগড়ে** (ইংৰাজী: Pakkhi Hegde; জন্ম: ৭ জুন ১৯৭০) মুম্বাইৰ এগৰাকী ভাৰতীয় অভিনেত্ৰী, যিয়ে মূলতঃ হিন্দী ধাৰাবাহিকৰ লগতে, ভোজপুৰী, তুলু মাৰাঠী, হিন্দী, পঞ্জাবী আৰু তেলুগু চলচ্চিত্ৰত অভিনয় কৰে। 

## কেৰিয়াৰ
পাখী হেগড়েৰ জন্ম কৰ্ণাটকৰ মাঙ্গালুৰুত এটা তুলু ভাষী পৰিয়ালত হৈছিল। তেওঁ প্ৰথমে ডিডি নেচনেলত প্ৰচাৰিত দৈনিক ধাৰাবাহিক *মেয় বনুংগী মিছ ইণ্ডিয়া*ত মুখ্য চৰিত্ৰত অভিনয় কৰি নিজৰ অভিনয় জীৱনৰ আৰম্ভণি কৰে।

পিছত তেওঁ ভোজপুৰী চলচ্চিত্ৰ জগতত প্ৰৱেশ কৰে আৰু জনপ্ৰিয় ভোজপুৰী অভিনেতা মনোজ তিৱাৰীৰ সৈতে একাধিক ছবিত অভিনয় কৰে। তেওঁ মনোজ তিৱাৰীৰ সৈতে *ভায়া হামাৰ দয়াৱান*, *পৰমবীৰ পৰশুৰাম* আৰু *গংগা যমুনা সৰস্বতী* আদি ছবিত অভিনয় কৰিছিল।

ইয়াৰ উপৰি তেওঁ ভোজপুৰী অভিনেতা পৱন সিঙৰ সৈতে *প্যাৰ মোহব্বত জিন্দাবাদ* আৰু *দেৱৰ ভাবি* আদি চলচ্চিত্ৰতো অভিনয় কৰিছিল। এই চলচ্চিত্ৰসমূহে ভোজপুৰী চলচ্চিত্ৰ জগতত তেওঁক অধিক জনপ্ৰিয়তা প্ৰদান কৰে।

পাখী হেগড়েৰ অন্যতম জনপ্ৰিয় জুটি গঠিত হৈছিল ভোজপুৰী অভিনেতা দিনেশ লাল যাদৱ নিৰহুৱাৰ সৈতে। এই জুটিয়ে একাধিক সফল চলচ্চিত্ৰত একেলগে অভিনয় কৰি দৰ্শকৰ পৰা ব্যাপক সঁহাৰি লাভ কৰিছিল।

হেগড়েয়ে বলীউডৰ বিশিষ্ট অভিনেতা অমিতাভ বচ্চনৰ সৈতে ভোজপুৰী চলচ্চিত্ৰ *গংগা দেৱী*ত অভিনয় কৰিছিল। এই ছবিখনত তেওঁ অমিতাভ বচ্চনৰ বোৱাৰীৰ চৰিত্ৰত অভিনয় কৰিছিল।

ভোজপুৰী চলচ্চিত্ৰৰ উপৰিও তেওঁ আন কেইবাটাও ভাষাৰ ছবিত অভিনয় কৰিছে। তেওঁ মহেশ মাঞ্জৰেকাৰ আৰু সয়াজী শিণ্ডেৰ সৈতে মাৰাঠী চলচ্চিত্ৰ *সাত না গত*ত মুখ্য নায়িকাৰ চৰিত্ৰত অভিনয় কৰিছিল। ইয়াৰ উপৰি তেওঁ এখন তুলু ভাষাৰ চলচ্চিত্ৰ *বাংগাৰ্ডা কুৰাল*তো অভিনয় কৰিছে।

পৰৱৰ্তী সময়ত পাখী হেগড়েয়ে চলচ্চিত্ৰ জগতত নতুন অধ্যায় আৰম্ভ কৰে। তেওঁ চলচ্চিত্ৰ নিৰ্মাণ আৰু আৰ্থিক বিনিয়োগৰ ক্ষেত্ৰতো প্ৰৱেশ কৰে। দিৱালীৰ শুভ উপলক্ষে মুম্বাইত তেওঁ *পিআৰকে ইনভেষ্টমেণ্ট* (PRK Investment) নামৰ এখন চলচ্চিত্ৰ আৰু ফাইনেন্স কোম্পানী আৰম্ভ কৰে। এই কোম্পানীৰ জৰিয়তে তেওঁ চলচ্চিত্ৰ নিৰ্মাণ আৰু চলচ্চিত্ৰসমূহত আৰ্থিক সহায় আগবঢ়োৱাৰ পৰিকল্পনা কৰে। তেওঁ ভোজপুৰীৰ লগতে হিন্দী চলচ্চিত্ৰতো নিৰ্মাণ কাৰ্যত অংশগ্ৰহণ কৰাৰ আগ্ৰহ প্ৰকাশ কৰে।

পাখী হেগড়েৰ মতে তেওঁ বিভিন্ন ভাষাৰ চলচ্চিত্ৰত কাম কৰিলেও ভোজপুৰী চলচ্চিত্ৰই তেওঁক সৰ্বাধিক পৰিচিতি প্ৰদান কৰিছে। সেইবাবে তেওঁ আগন্তুক দিনত ভোজপুৰী চলচ্চিত্ৰতো অধিক ডাঙৰ বাজেটৰ ছবি নিৰ্মাণ হোৱাটো কামনা কৰে। এক সময়ত ভোজপুৰী বক্স অফিচত তেওঁ যথেষ্ট সফলতা লাভ কৰিছিল যদিও সাম্প্ৰতিক সময়ত তেওঁক ভোজপুৰী চলচ্চিত্ৰত তুলনামূলকভাৱে কম দেখা যায়।

## ব্যক্তিগত জীৱন
হেগড়েৰ আশনা হেগড়ে আৰু খুশী হেগড়ে নামৰ দুগৰাকী কন্যা সন্তান আছে আৰু তেওঁ পৰিয়ালৰ সৈতে মুম্বাইত বাস কৰে। 

## চলচ্চিত্ৰপঞ্জী

## টেলিভিছন

## বঁটা
* ৰেড এফএম টুলু ফিল্ম এৱাৰ্ড ২০১৪ – শ্ৰেষ্ঠ অভিনেত্ৰী (*বাংগাৰ্ডা কুৰাল* ছবিৰ বাবে)
* তুলু চিনেমা উৎসৱ বঁটা ২০১৫ – শ্ৰেষ্ঠ অভিনেত্ৰী (*বাংগাৰ্ডা কুৰাল* ছবিৰ বাবে)

## তথ্যসূত্ৰ

শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:তুলু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
টেৰেছা বাণ্ডেটিনি

**টেৰেছা লেণ্ডুচি বাণ্ডুচি বাণ্ডেটিনি** (তেওঁৰ আৰ্কাডিয়ান নাম আমাৰিলি ইট্ৰুস্কা; ১১ আগষ্ট ১৭৬৩ – ৬ এপ্ৰিল ১৮৩৭)
ইটালীয় নৃত্যশিল্পী, এক্সটেম্পৰেনিয়াছ পদ্যৰ সুৰকাৰ আৰু কবি আছিল, যাক ফিগুৰেণ্ট প'টেস্কা ("সাহিত্যিক বেলেৰিনা") হিচাপে স্মৰণ কৰা হয়।

## জীৱন
১৭৬৩ চনত লুকা চহৰৰ টাস্কানীৰ বেনেডেট্টো বেণ্ডেটিনি আৰু মাৰিয়া আলবা মিচেলিৰ ঘৰত জন্মগ্ৰহণ কৰা বেণ্ডেটিনীৰ জন্ম হৈছিল এক নম্ৰ পৰিয়ালত। সাত বছৰ বয়সত তেওঁ অনাথ হৈ পৰিছিল আৰু প্ৰথমবাৰৰ বাবে "আমাৰিলি ইট্ৰুস্কা" নাম ব্যৱহাৰ কৰি নৃত্যশিল্পী হিচাপে জনা গৈছিল।

১৭৮৯ চনত ইমোলাত লগ পোৱা লুচেছ পিয়েট্ৰ’ লেণ্ডুচিক বিয়া কৰোৱাৰ পাছত তেওঁৰ কেৰিয়াৰ নৃত্যৰপৰা ইম্প্ৰভাইজেচনলৈ স্থানান্তৰিত হয়। তেওঁৰ বিশেষত্ব আছিল তেওঁৰ আৱেগিক প্ৰদান আৰু সৃষ্টিশীল প্ৰক্ৰিয়াৰ সাক্ষী হ'বলৈ ধন দিবলৈ ইচ্ছুক দৰ্শকে যোগান ধৰা এৰাব নোৱাৰা পৰামৰ্শৰপৰা ঠাইতে পদ্য সৃষ্টি আৰু প্ৰদান কৰা। বাণ্ডেটিনিৰ প্ৰতিভাৰ বাবেই তেওঁ কাউণ্ট লুডোভিকো ছাভিঅ’লিত এজন পৃষ্ঠপোষক বিচাৰি পায়। তেওঁ "এডনিছৰ মৃত্যু" সম্পৰ্কীয় এটা প্ৰাৰম্ভিক কবিতা কেৱল ছপা কৰাই নহয়, ফ্ৰান্সেস্কো ৰোজাস্পিনাই চিত্ৰিত কৰিবলৈও ধন দিছিল। বাণ্ডেটিনি আছিল এজন এক্সটেম্পৰেনিয়াছ পদ্যৰ সুৰকাৰ, আৰু এজন কবি। নৃত্যৰ পটভূমিৰ বাবে তেওঁক সাহিত্যিক বেলেৰিনা (ফিগুৰেণ্ট প'টেস্কা) হিচাপে পৰিচিত হোৱাটো আচৰিত কথা নহয়।  যদিও ১৮০১ আৰু ১৮০৭ চনত তেওঁৰ ইম্প্ৰভাইজড পদ্যৰ দুটা প্ৰকাশন প্ৰকাশ পাইছিল, বাণ্ডেটিনিয়ে তেওঁ ৰচনা কৰাত অধিক সময় খৰচ কৰা কবিতা প্ৰকাশ কৰাটো পছন্দ কৰিছিল।

## উত্তৰাধিকাৰ
বেণ্ডটিনিৰ জীৱনকালৰ ভিতৰতে তেওঁক এগৰাকী গুৰুত্বপূৰ্ণ লেখিকা হিচাপে স্বীকৃতি দিয়া হৈছিল। ইটালীৰ বিখ্যাত কবি মাৰিয়া মাডালেনা ম’ৰেলি, যাক ক’ৰিলা অলিম্পিকা বুলিও কোৱা হয়, তেওঁৰ শেষৰ কবিতাৰ কিছু অংশ বেণ্ডেটিনিৰ নামত উৎসৰ্গা কৰিছিল। এঞ্জেলিকা কাউফমেনৰ এখন তেলকে ধৰি বেণ্ডেটিনীৰ কেইবাখনো ছবি আছে। কাউফমেন আছিল আৰ্কাডিয়ান একাডেমী নামেৰে জনাজাত ইটালীৰ সাহিত্য সমিতিৰ সদস্য। কাউফমেনে বেণ্ডেট্টিনিৰ দক্ষতাক সন্মান কৰিছিল আৰু ১৭৯৪ চনত তেওঁ দিয়া প্ৰতিকৃতিখন নিৰ্মাণ কৰিছিল। ২০০২ চনত আৱিষ্কাৰ কৰা হয় যে যুৱ সুৰকাৰ নিকোলো পাগানিনিয়ে তেওঁৰ বাবে বহুদিনৰপৰা হেৰাই যোৱা ছটা *ছ’নাটা* উৎসৰ্গা কৰিছিল। ১৮৩৭ চনত লুকাত তেওঁৰ মৃত্যু হয়।

## তথ্যসূত্ৰ

শ্ৰেণী:কবি
শ্ৰেণী:নৃত্যশিল্পী
শ্ৰেণী:ইটালীৰ ব্যক্তি
শ্ৰেণী:মৃত ব্যক্তি
লক্ষ্মী গিৰি

**লক্ষ্মী গিৰি** (ইংৰাজী: Laxmi Giri; জন্ম: ১২ ছেপ্টেম্বৰ ১৯৬৪) এগৰাকী নেপালী অভিনেত্ৰী যাৰ কেৰিয়াৰ ৩৫ বছৰতকৈও অধিক সময়জুৰি বিস্তৃত। তেওঁ মঞ্চ, টেলিভিছনৰ লগতে নেপালী, নেৱাৰী, মৈথিলী, তামাং আৰু ভোজপুৰী ভাষাৰ পূৰ্ণদৈৰ্ঘ্য ছবিত কাম কৰিছে। তেওঁ ১৫০খনতকৈও অধিক পূৰ্ণদৈৰ্ঘ্য ছবি, ৬০০ তকৈও অধিক টেলিভিছন কাৰ্যসূচী (ছখন "মেগা-চিৰিয়েল"সহ) আৰু প্ৰায় ২০টা বিজ্ঞাপনত অভিনয় কৰিছে।

নেপাল টেলিভিছন প্ৰতিষ্ঠা হোৱাৰ ঠিক পিছতেই ২০৪২ বিক্ৰম সম্বতত তেওঁ টেলিভিছনত কাম কৰিবলৈ আৰম্ভ কৰে। তেওঁৰ আটাইতকৈ উল্লেখযোগ্য মঞ্চ ভূমিকা আছিল 'মাহা যোড়ী'ৰ *বিজ্ঞাপন*ত, য’ত তেওঁ নেপালৰ লগতে আন্তঃৰাষ্ট্ৰীয় পৰ্যায়ত অন্ততঃ ২৮৯টা অনুষ্ঠান পৰিৱেশন কৰিছিল। ইয়াৰ ভিতৰত আমেৰিকা যুক্তৰাষ্ট্ৰৰ ৩৫খন বিভিন্ন ৰাজ্য, যুক্তৰাজ্যৰ ৩খন দেশৰ লগতে হংকং আৰু ভাৰত অন্তৰ্ভুক্ত। তেওঁৰ প্ৰথম টেলিভিছন ভূমিকা আছিল *এপ্ৰিল ফাৰ্ষ্ট* ধাৰাবাহিকত।

## প্ৰাৰম্ভিক জীৱন
তেওঁ ১৯৫৫ চনৰ ১৯ জানুৱাৰীত (৬ মাঘ ২০১১ বিক্ৰম সম্বত) কাঠমাণ্ডুৰ দেৱপাটনত উজেলে অধিকাৰী আৰু মুক্তি নাথ পৌডেলৰ ঘৰত জন্মগ্ৰহণ কৰিছিল। তেওঁৰ জন্মগত নাম আছিল নূতন কুমাৰী আৰু শৈশৱত তেওঁক মৰমতে "ভৱানী"ৰ চুটি ৰূপ "ভৱু" বুলি মতা হৈছিল। তেওঁৰ মাত্ৰ এবছৰ বয়সতে পিতৃৰ মৃত্যু হয়। তেওঁৰ আইতাক দেৱ কুমাৰী পৌডেল আছিল পাল্পা জিলাত সেৱা আগবঢ়োৱা প্ৰথমগৰাকী নাৰ্ছ। লগতে তেওঁ ২০১৮ বিক্ৰম সম্বতত স্নাতক ডিগ্ৰী লাভ কৰা নেপালৰ প্ৰথম ১৮ গৰাকী নাৰ্ছৰ ভিতৰত অন্যতম আছিল। লক্ষ্মী গিৰিয়ে পশুপতি পাঠশালাত (বৰ্তমানৰ শাৰদা মাধ্যমিক বিদ্যালয়) পঢ়া-শুনা কৰিছিল। তেওঁ ২০২৯ বিক্ৰম সম্বতত স্কুল লিভিং চাৰ্টিফিকেট (SLC) পৰীক্ষাত উত্তীৰ্ণ হয় যদিও তাৰ পিছত পঢ়া-শুনা আগবঢ়াই নিয়া নাছিল।

তেওঁ মাত্ৰ ১১ বছৰ বয়সতে পশুপতিৰ মঞ্চত শিশু শিল্পী হিচাপে অভিনয় আৰম্ভ কৰিছিল।

২০৩০ বিক্ৰম সম্বতত তেওঁ ৰত্ন কুমাৰ গিৰিৰ সৈতে বিবাহপাশত আবদ্ধ হয়। পূৰ্ণকালীন অভিনয়ত মনোনিৱেশ কৰাৰ বাবে পদত্যাগ কৰাৰ পূৰ্বে তেওঁ ১৬ বছৰ ধৰি নেপাল ৰাষ্ট্ৰ বেংকত কৰ্মৰত আছিল। তেওঁৰ পৰিয়ালে এক সুৰক্ষিত চৰকাৰী চাকৰি এৰি অভিনয়ক পেছা হিচাপে বাছনি কৰা কাৰ্যত সন্তুষ্ট নাছিল।

## উল্লেখযোগ্য কাম
তেওঁৰ উল্লেখযোগ্য ছবিসমূহৰ ভিতৰত আছে *সীমানা*, *থুলদাই*, *দৰ্পণ ছায়া*, *ঝোলা*, *কুসুমে ৰুমাল ২*, *প্ৰেম গীত*, *ফেৰি ভেটৌলা*, *তীন ঘুমতী*, *কেপ্টেইন*, *ৰাতো টীকা নিধৰ্মা*, *ড্ৰিম গাৰ্ল*, *ছাক্কা পাঞ্জা ২*, *ছাক্কা পাঞ্জা ৩*, *কীৰ্তিপুৰ* আৰু *পৰেনী মায়া জালাইমা*। 

## বঁটা
২০১৪ চনত *ঝোলা* ছবিত কৰা অভিনয়ৰ বাবে তেওঁ দ্বিতীয় এন.এফ.ডি.চি. ৰাষ্ট্ৰীয় চলচ্চিত্ৰ বঁটাত শ্ৰেষ্ঠ সহযোগী অভিনেত্ৰীৰ বঁটা লাভ কৰে। তেওঁ ২০৭২ বিক্ৰম সম্বতৰ নেপাল চলচ্চিত্ৰ শিল্পী সন্থাৰ (FAAN) বঁটাত *প্ৰেম গীত* ছবিৰ বাবে শ্ৰেষ্ঠ চৰিত্ৰ অভিনেত্ৰীৰ খিতাপ অৰ্জন কৰে। তেওঁ ২০৭৩ বিক্ৰম সম্বতত 'ফান ৰাষ্ট্ৰীয় বঁটা' লাভ কৰিছিল।

## তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
মিকেলা লুপু

**মিকেলা লুপু** (ইংৰাজী: Mikaela Lupu; জন্ম: ১৬ ছেপ্টেম্বৰ ১৯৯৫) এগৰাকী মলডোভাত জন্মগ্ৰহণ কৰা পৰ্তুগীজ অভিনেত্ৰী। তেওঁ পৰ্তুগীজ টেলিভিছন জগতত নিজৰ অভিনয় দক্ষতাৰ বাবে জনপ্ৰিয়তা লাভ কৰিছে। বিশেষকৈ টেলিনোভেলা *মোৰাংগোছ কম আচ্যুকাৰ*ত টেৰেছা আৰু *আ ইম্পোষ্টোৰা*ত ছফিয়া ফণ্টেছ চৰিত্ৰত কৰা অভিনয়ৰ বাবে তেওঁ অধিক পৰিচিত। 

## প্ৰাৰম্ভিক জীৱন
মিকেলা লুপুৰ জন্ম মলডোভাত হৈছিল আৰু প্ৰায় পাঁচ বছৰ বয়সত তেওঁ পৰিয়ালৰ সৈতে পৰ্তুগাললৈ স্থানান্তৰিত হৈছিল। তাতেই তেওঁ ডাঙৰ হয় আৰু শিক্ষাজীৱন সম্পূৰ্ণ কৰে। সৰুৰপৰা তেওঁ অভিনয়ৰ প্ৰতি গভীৰ আগ্ৰহ প্ৰকাশ কৰিছিল আৰু সাংস্কৃতিক কাৰ্যসূচীত অংশগ্ৰহণ কৰিছিল। এই আগ্ৰহে পৰৱৰ্তী সময়ত তেওঁক অভিনয় ক্ষেত্ৰত আগবাঢ়িবলৈ উৎসাহিত কৰে। 

## কেৰিয়াৰ
লুপুৱে ২০১১ চনত নিজৰ অভিনয় কেৰিয়াৰ আৰম্ভ কৰে। তেওঁ *মোৰাংগোছ কম আচ্যুকাৰ*ত টেৰেছা নামৰ চৰিত্ৰত অভিনয় কৰে, যি এগৰাকী এনৰেক্সিয়া সমস্যাত ভোগা ছোৱালী। এই চৰিত্ৰটোৱে তেওঁক ব্যাপক জনপ্ৰিয়তা প্ৰদান কৰে আৰু টেলিভিছন জগতত এক সুদৃঢ় স্থান দিবলৈ সহায় কৰে। 

তাৰ পাছত ২০১৩ চনত তেওঁ *মুণ্ডো অ কণ্ট্ৰাৰিঅ*ত চিলা মেডেইৰোছ নামৰ চৰিত্ৰত অভিনয় কৰে। ইয়াৰ উপৰি তেওঁ *অ বেইজো ড’ এছকৰ্পিও* আৰু *অছ ফিলহছ ড’ ৰক* আদি টেলিভিছন অনুষ্ঠানতো অভিনয় কৰি নিজৰ প্ৰতিভা প্ৰদৰ্শন কৰে। তেওঁ বিভিন্ন ধৰণৰ চৰিত্ৰ ৰূপায়ণ কৰি নিজৰ বহুমুখী অভিনয় ক্ষমতা প্ৰমাণ কৰিছে। 

## ব্যক্তিগত জীৱন
২০১৭ চনত তেওঁ পৰ্তুগীজ অভিনেতা নুনো লোপেছৰ সৈতে থকা সম্পৰ্কৰ কথা ৰাজহুৱা কৰে। এই সম্পৰ্কটো মিডিয়াত যথেষ্ট আলোচনা লাভ কৰিছিল। যদিও কিছুসময়ৰ পাছত তেওঁলোকৰ মাজত বিচ্ছেদ ঘটে, তথাপি এই বিষয়টো তেওঁলোকৰ ব্যক্তিগত জীৱনৰ এক গুৰুত্বপূৰ্ণ অধ্যায় হিচাপে গণ্য কৰা হয়। 

## চলচ্চিত্ৰপঞ্জী
### চলচ্চিত্ৰ

### টেলিভিছন

## তথ্যসূত্ৰ

## বাহ্যিক সংযোগ
* 

শ্ৰেণী:পৰ্তুগালৰ ব্যক্তি
শ্ৰেণী:অভিনেত্ৰী
আন্না বাণ্টি

**আন্না বাণ্টি** () আছিল এগৰাকী ইটালীয় লেখিকা, শিল্প ইতিহাসবিদ, সমালোচক আৰু অনুবাদক। 

## জীৱন আৰু কৰ্ম
বাণ্টিৰ জন্ম হৈছিল ফ্ল’ৰেন্সত। যৌৱনকালত তেওঁ ৰোমত সময় কটায়, ৰোম আৰু ব’ল’গনা বিশ্ববিদ্যালয়ত অধ্যয়ন কৰাৰ পাছত স্থায়ীভাৱে ফ্ল’ৰেন্সলৈ উভতি যায়। বিশ্ববিদ্যালয়ত শিল্প ইতিহাসত ডিগ্ৰী লাভ কৰে। তেওঁৰ ছদ্মনামটো যৌৱনত চিনি পোৱা "এগৰাকী ব্যতিক্ৰমী ধুনীয়া মহিলা"ৰপৰা লৈছে। ১৯৫০ চনত তেওঁ শিল্প সমালোচক ৰবাৰ্ট লংঘিৰ সৈতে বিবাহপাশত আবদ্ধ হয় আৰু ১৯৫০ চনত তেওঁলোকে দ্বি-মাহেকীয়া শিল্প আলোচনী *পেৰাগন* প্ৰতিষ্ঠা আৰু সম্পাদনা কৰে। 

বাণ্টিয়ে পৰৱৰ্তী দশকবোৰত কেইবাটাও গল্প প্ৰকাশ কৰে, ইয়াৰ ভিতৰত উপন্যাস লাভিনিয়া ফুগিটা চিত্ৰশিল্পী আৰ্টেমিচিয়া জেণ্টিলেছিৰ আধাৰত নিৰ্মিত তেওঁৰ সুপৰিচিত ঐতিহাসিক উপন্যাস আৰ্টেমিছিয়াৰ সৈতে ইয়াৰ ঘনিষ্ঠ বিষয়ভিত্তিক সম্পৰ্কৰ বাবে গুৰুত্বপূৰ্ণ হৈয়েই আছে। বাণ্টিক চিত্ৰকৰজনৰ সৈতে ইমানেই চিনাক্ত কৰা হৈছিল যে এখন বাতৰি কাকতে বাণ্টিৰ মৃত্যুৰ বাতৰিৰ শিৰোনাম হিচাপে আডিঅ', আৰ্টেমিচিয়া বুলি লিখিছিল। উপন্যাসখনে জেণ্টিলেস্কিৰ কৰ্ম আৰু জীৱনৰ প্ৰতি আগ্ৰহ পুনৰ জগাই তুলিছিল।

১৯৮১ চনত প্ৰকাশিত বাণ্টিৰ আত্মজীৱনীমূলক গ্ৰন্থ আন গ্ৰীডো লেচেৰেণ্টে এণ্টনিঅ' ফেলট্ৰিনেলি বঁটা লাভ কৰে। 

এজন সফল লেখিকা হোৱাৰ উপৰি বন্তীক সাহিত্য, চিনেমা আৰু শিল্প সমালোচক হিচাপে স্বীকৃতি দিয়া হৈছে। ১৯৭০ চনত লংঘিৰ মৃত্যুৰ পাছত তেওঁৰ ঠাইত পেৰাগ’নৰ সম্পাদিকা হিচাপে কাম কৰে।

ৰবাৰ্ট লংঘিয়ে তেওঁৰ মৃত্যুৰ পাছত ফণ্ডাজিয়ন ডি ষ্টুডি ডি ষ্ট'ৰিয়া ডেল'আৰ্টে ৰবাৰ্ট লংহি (ফণ্ডাজিয়ন ৰবাৰ্ট লংহি বুলিও জনা যায়) সৃষ্টি কৰে।  তেওঁ নিজৰ শিল্প সংগ্ৰহ, কিতাপ আৰু ফটোগ্ৰাফ ফাউণ্ডেশ্যনটোক উইল কৰি দিছিল। লোপ্ৰেষ্টিয়ে তেওঁলোকৰ ঘৰ *ভিলা ইল টাছ*' (*ভিলা ইল ফিকালবো* নামেৰেও জনাজাত) ফাউণ্ডেশ্যনক উইল কৰি দিয়ে। স্বামীৰ মৃত্যুৰ পাছত শিল্প ইতিহাস অধ্যয়নৰ বিকাশৰ বাবে উৎসাহিত কৰিবলৈ এই ভেটিটো সৃষ্টি কৰা হৈছিল। 

### আন্না বাণ্টিৰ ৰচনা ইংৰাজীলৈ অনুবাদ
*আৰ্টেমিচিয়া (১৯৮৮) অনুবাদ আৰু এটা আফটাৰৱৰ্ডৰ সৈতে শ্বাৰলী ডি'আৰ্ডিয়া কাৰাচিঅ'লো। লিংকন আৰু লণ্ডন: ইউনিভাৰ্চিটি অৱ নেব্ৰাস্কা প্ৰেছ। 
*আৰ্টেমিচিয়া (১৯৮৯) -- উপন্যাসখনৰপৰা নিৰ্বাচিত। জোয়ান ই বৰেলিয়ে অনুবাদ কৰিছে লংমেন এণ্টলজী অৱ ৱৰ্ল্ড লিটাৰেচাৰ বাই উইমেন, ১৮৭৫-১৯৭৫, মেৰিয়ান আৰ্কিন আৰু বাৰ্বাৰা শ্বোলাৰৰ সম্পাদনাত। নিউয়ৰ্ক: লংমেন, পৃষ্ঠা ৩৪০-৩৪৩। 
*"দ্যা কাৰেজ অফ ৱ’মেন" (১৯৮৯) (Il corraggio delle donne ৰ পৰা) মাৰ্থা জে কিঙৰদ্বাৰা অনুবাদ কৰা নিউ ইটালিয়ান উইমেন: মাৰ্থা কিঙৰ সম্পাদনাত চুটি কল্পকাহিনীৰ সংকলন। নিউয়ৰ্ক: ইটালিকা প্ৰেছ। 
*"আফটাৰ লাভিনিয়াজ ফ্লাইট" (১৯৯১) (Lavinia fuggita) অনুবাদ: সাহিত্য অনুবাদৰ জাৰ্নেলত জোয়ান ই বৰেলিৰদ্বাৰা ইটালীয় ভাষাৰপৰা অনুবাদ। কলম্বিয়া ইউনিভাৰ্চিটি, ভলিউম ২৫, নং ২, বসন্ত ১৯৯১, পৃষ্ঠা ২৪১-২৭১। 
*এ পিয়ৰ্চিং ক্ৰাই (১৯৯৭) (Un grido lacerante) অনুবাদ কৰিছে ডাৰিয়া ভেলেণ্টিনি আৰু এছ মাৰ্ক লুইছে। নিউয়ৰ্ক: পিটাৰ লেং, ইনক। 
*"দ্য চিগনোৰিনা" আৰু অন্যান্য কাহিনী (২০০১) ("লা চিগনোৰিনা" ই আলট্ৰি ৰেকনটি) অনুবাদ কৰিছে মাৰ্থা জে কিং আৰু কেৰল লাজাৰো-ৱেইছে। নিউয়ৰ্ক: মডাৰ্ণ লেংগুৱেজ এছ’চিয়েচন অৱ আমেৰিকা।
## তথ্যসূত্ৰ
জিউচেপা বাৰ্বাপিকোলা

**জিউচেপা এলেনোৰা বাৰ্বাপিকোলা** (১৭০২ – ca ১৭৪০) ইটালীৰ এজন প্ৰাকৃতিক দাৰ্শনিক, কবি আৰু অনুবাদক আছিল। 
১৭২২ চনত ৰেনে ডেকাৰ্টৰ দৰ্শনৰ নীতিসমূহ ইটালীয় ভাষালৈ অনুবাদ কৰাৰ বাবে তেওঁ বেছিকৈ পৰিচিত। দৰ্শনৰ নীতিৰ অনুবাদৰ প্ৰস্তাৱনাত বাৰ্বাপিকোলাই দাবী কৰিছিল যে সমসাময়িকসকলৰ বিশ্বাসৰ বিপৰীতে নাৰী প্ৰকৃতিৰপৰা বৌদ্ধিকভাৱে হীন নহয়, বৰঞ্চ শিক্ষাৰ অভাৱৰ বাবেহে। নেপলিটান পণ্ডিতসকলে বাৰ্বাপিকোলাক ইটালীলৈ কাৰ্টেছিয়ানবাদৰ চিন্তাধাৰা অনা ব্যক্তি হিচাপে কৃতিত্ব দিছিল। 

## পটভূমি
বাৰ্বাপিকোলাৰ জন্ম সম্ভৱতঃ নেপলছত হৈছিল আৰু তেওঁৰ পৰিয়ালটো সম্ভৱ প্ৰথমে ছালেৰ্নোৰপৰা আহিছিল। তেওঁৰ খুৰাক আছিল নেপলছৰ এজন প্ৰশংসিত ডমিনিকান প্ৰচাৰক আৰু জিয়ামবাটিষ্টা ভিকোৰ সংবাদদাতা টমাছ’ মাৰিয়া আলফানি। যদিও তেওঁৰ পিতৃ-মাতৃৰ বিষয়ে একো জনা নাযায়, তথাপি এইটো যুক্তিযুক্ত যে তেওঁৰ খুৰাকে তেওঁৰ শিক্ষা আৰু শিক্ষাৰ ক্ষেত্ৰত তেওঁৰ লালন-পালনৰ প্ৰভাৱ পেলাইছিল।

বোলোনাৰ একাডেমিয়া ডেগ্লি আৰ্কাডিৰ সদস্য আছিল মাইৰিষ্টিক নামেৰে। প্ৰায়ে তেওঁৰ বন্ধু কবি লুইছা ভিকোৰ সহযোগত তেওঁৰ কবিতা প্ৰকাশ কৰিছিল। 

## শিক্ষা
বাৰ্বাপিকোলাৰ আনুষ্ঠানিক শিক্ষাৰ কোনো তথ্য জানিব পৰা হোৱা নাই। কিন্তু অনুমান কৰা হয় যে তাইৰ বহু জ্ঞান নেপলিটান চেলুনত হোৱা কথা-বতৰাৰ জৰিয়তে জমা হৈছিল।  বিশেষকৈ ইটালীৰ দাৰ্শনিক জিয়াম্বাটিষ্টা ভিকোৰ ঘৰতেই তেওঁৰ বেছিভাগ জ্ঞান লাভ কৰাৰ সম্ভাৱনা বেছি, কিয়নো ভিকো তেওঁৰ ঘনিষ্ঠ বন্ধু লুইছাৰ পিতৃ আছিল ভিকোৰ কন্যা আৰু ভিকোৰ সৈতে হোৱা চিঠি-পত্ৰৰপৰা এইটো কৰ্তন কৰিব পাৰি যে তেওঁ ভিকো পৰিয়ালৰ ঘনিষ্ঠ বন্ধু আৰু নেপলিটান বৌদ্ধিক মহলৰ এগৰাকী বিখ্যাত সদস্য আছিল।

## প্ৰস্তাৱনাঃ মহিলা আৰু শিক্ষাৰ বাবে ভূমিকা
১৭২২ চনত প্ৰকাশিত ৰেনে ডেকাৰ্টৰ ইটালীয় ভাষালৈ দৰ্শন নীতিৰ অনুবাদৰ দীঘলীয়া প্ৰস্তাৱনাত বাৰ্বাপিকোলাই নাৰীৰ বৌদ্ধিক ক্ষমতা, অৰ্থপূৰ্ণ শিক্ষাৰ অধিকাৰ আৰু পুৰুষৰ আধিপত্য থকা বৌদ্ধিক বক্তৃতাত তেওঁলোকৰ কণ্ঠৰ দাবীৰপক্ষ লয়। তেওঁ ক্ষমাপ্ৰাৰ্থনাৰে আৰম্ভ কৰে আৰু নাৰীৰ বৌদ্ধিক হীনমন্যতাৰ যুক্তিৰ বিৰুদ্ধে নিজৰ অনুবাদৰপক্ষ লয়, যেনে হোমাৰে আগবঢ়োৱা যুক্তি, হেৰ’ড’টাছ, আৰু ক্ল’ড ফ্লেউৰী। পৰৱৰ্তী সময়ত বাৰ্বাপিকোলাই ইতিহাসৰ মহিলাসকলৰ কৃতিত্বৰ বিৱৰণ আগবঢ়ায়, অন্যান্যৰ লগতে ডাফ্নে, ডিঅ’টিমা, ছুইডেনৰ ৰাণী ক্ৰীষ্টিনা আৰু এন্নে লেফেভ্ৰেৰ উদ্ধৃতি দি। নাৰীক বৌদ্ধিক কৰ্তৃত্ব প্ৰদান কৰা ডেকাৰ্টৰ কাৰ্টেছিয়ান দৰ্শনকো তেওঁ প্ৰচাৰ কৰিব বিচাৰে। তেওঁ এই অনুবাদটো বোহেমিয়াৰ ৰাণী এলিজাবেথ ষ্টুয়াৰ্টৰ নামত উৎসৰ্গা কৰিছিল, যাৰ সৈতে ডেকাৰ্টে দাৰ্শনিক আদান-প্ৰদান বজাই ৰাখিছিল।
## তথ্যসূত্ৰ

শ্ৰেণী:ইটালীৰ ব্যক্তি
শ্ৰেণী:দাৰ্শনিক
শ্ৰেণী:কবি
এঞ্জেলা বিয়াঞ্চিনি

**এঞ্জেলা বিয়াঞ্চিনি** ( ২১ এপ্ৰিল ১৯২১ – ২৭ অক্টোবৰ ২০১৮) ইহুদী বংশৰ এজন ইটালীয় কল্পকাহিনী লেখক আৰু সাহিত্য সমালোচক আছিল। ইটালীত ডাঙৰ-দীঘল হোৱা এঞ্জেলাই মুছলিনীৰ মুকলিকৈ ইহুদী বিৰোধী বৰ্ণ আইন প্ৰণয়ন হোৱাৰ পিছত ১৯৪১ চনত আমেৰিকালৈ প্ৰব্ৰজন কৰে। 

## শিক্ষা আৰু আৰম্ভণিৰ কেৰিয়াৰ
বিয়াঞ্চিনিয়ে জনছ হপকিন্স বিশ্ববিদ্যালয়ত "বছৰ বছৰ অপেক্ষাত" (জিওভানি মেচিয়াৰ অভিব্যক্তি ব্যৱহাৰ কৰিবলৈ) কটায় য'ত তেওঁ পি.এইচ.ডি. লিঅ' স্পিটজাৰৰ নিৰ্দেশনা আৰু তত্ত্বাৱধানত ফৰাচী ভাষাবিজ্ঞানত স্নাতক ডিগ্ৰী লাভ কৰে। স্পেনিছ নিৰ্বাসিতসকলৰ এটা দলৰ উপস্থিতি আৰু বক্তৃতাই (যিসকলৰ ভিতৰত পেড্ৰ' চেলিনাছ আৰু জৰ্জ গুইলেন আছিল) স্পেনিছ সাহিত্যৰ ক্ষেত্ৰত তেওঁৰ কিছুমান প্ৰধান আগ্ৰহ নিৰ্ধাৰণ কৰিছিল:বিশেষকৈ ২০ শতিকাৰ মহান কবিতা আৰু ১৯ শতিকাৰ উপন্যাস। 

যুদ্ধৰ পিছত ৰোমলৈ উভতি অহাৰ পাছত বিয়াঞ্চিনিয়ে যোগাযোগৰ জগতখনৰ প্ৰতি আকৰ্ষিত হৈছিল আৰু কেৱল মাৰিঅ’ পানুনজিঅ’ৰ ইল মণ্ডোৰ দৰে প্ৰতিষ্ঠিত সাময়িকীসমূহৰ সৈতেই নহয়, আৰ এ আই (ইটালীৰ সম্প্ৰচাৰ নিগম)ৰ সৈতেও সহযোগিতা কৰিছিল। RAIৰ বাবে তেওঁ কেইবাটাও সাংস্কৃতিক সম্প্ৰচাৰ, ৰেডিঅ' আৰু টি.ভি.ৰ যোগেৰে প্ৰকাশৰ বাবে লিখিছিল।

তেওঁৰ বহুতো সাহিত্য অধ্যয়নৰ কৃতিত্ব আছিল। La luce a gas e il feuilleton: due invenzioni dell'Ottocento (Liguori, 1969, reprinted in 1989) ত ধাৰাবাহিক উপন্যাস অধ্যয়ন কৰা প্ৰথম সাহিত্য সমালোচকসকলৰ ভিতৰত অন্যতম। 
তেওঁ মধ্যযুগীয় ফৰাচী উপন্যাস অনুবাদ কৰিছিল (Romanzi medievali d'amore e d'avventura, Grandi Libri Garzanti, এতিয়া পুনৰ্মুদ্ৰণ আৰু চিডি-ৰমত), আৰু ৰেনেছাঁ যুগৰ চিঠি-পত্ৰ সম্পাদনা কৰিছিল (Lettere della fiorentina Alessandra Macinghi Strozzi, Garzanti, 1989)। Voce donna (Frassinelli, 1979, পুনৰ মুদ্ৰণ ১৯৯৬ চনত) নামৰ কিতাপখনত তেওঁ নাৰীবাদৰ অধ্যয়নক জীৱনী আৰু আখ্যান কৌশলৰ প্ৰতি থকা আগ্ৰহৰ সৈতে সংযুক্ত কৰিছিল। জীৱনৰ শেষৰ ত্ৰিছ বছৰত তেওঁ লা ষ্টেম্পা (টুৰিন) আৰু ইয়াৰ কিতাপ-পৰ্যালোচনা শিতান Tuttolibri ত বিশেষকৈ স্পেনিছ বিষয়-বস্তুৰ ওপৰত অৰিহণা যোগাইছিল। 
২০১৮ চনৰ ২৭ অক্টোবৰত ৰোমত প্ৰাকৃতিক কাৰণত ৯৭ বছৰ বয়সত বিয়ানচিনিৰ মৃত্যু হয়।

## কৃতিত্ব
বিয়ানচিনিয়ে কল্পকাহিনীত নিজৰ কেৰিয়াৰ আৰম্ভ কৰিছিল লুংগো ইকুইনোজিঅ' (লেৰিচি এড°, ১৯৬২; চিনেটৰ বৰ্লেটি প্ৰাইজ ফৰ এ ফাৰ্ষ্ট ৱৰ্ক, ১৯৬২) চুটিগল্পৰ জৰিয়তে, যিবোৰত ইটালী আৰু আমেৰিকাত বাস কৰা মহিলাসকলৰ জীৱনৰ বিষয়ে আলোচনা কৰা হৈছে। ইয়াত প্ৰথমবাৰৰ বাবে তেওঁ প্ৰস্থান আৰু আগমনৰ পুনৰাবৃত্তিমূলক বিষয়-বস্তুটো অন্বেষণ কৰিলে। জৰ্জিঅ' কেপ্ৰ'নীয়ে এখন গ্ৰন্থ পৰ্যালোচনাত বিয়াঞ্চিনিৰ কৌশল আৰু দৈনন্দিন বাক্য আৰু সিঁচৰতি হৈ থকা পৰিঘটনাৰে গঠিত তেওঁৰ গল্পসমূহৰ টেক্সচাৰৰ ওপৰত উৎসাহেৰে মন্তব্য কৰিছিল যাৰ বিপৰীতে উল্লেখযোগ্য ব্যক্তি আৰু বিশেষ ঐতিহাসিক মুহূৰ্তসমূহে থিয় দিছে। ইফালে কাৰ্লো ব'ই বিয়াঞ্চিনিৰ মানৱ হৃদয়ৰ বিষয়ে জ্ঞান আৰু তেওঁৰ আন্তৰিকতা আৰু সাহিত্যিক প্ৰামাণ্যতাক প্ৰশংসা কৰে। বিয়াঞ্চিনিয়ে মহিলা লেখিকা ইল প’জ’ ছেগ্ৰেটো (সম্পা. এম. আৰ. কাট্ৰুফেলি, আৰ. গুয়াচি, এম. ৰুস্কোনি, জিউণ্টি, ১৯৯৩)ৰ সংকলনত "আলটা এষ্টেট নটটুৰ্না" চুটিগল্প আৰু নেলা চিটা প্ৰ'ইবিটা (সম্পা. এম. আৰ. কাট্ৰুফেলি, সম্পাদক) গল্প "এনি ড'পো" ("বছৰৰ পাছত")ৰ সংকলনলৈ অৰিহণা যোগাইছিল। ট্ৰপিয়া, ১৯৯৭ চন। ইন দ্য ফৰবিডেন চিটি ইউনিভাৰ্চিটি অৱ চিকাগো প্ৰেছ, ২০০০)। 
## তথ্যসূত্ৰ

শ্ৰেণী:ইটালীৰ ব্যক্তি
শ্ৰেণী:লেখিকা
শ্ৰেণী:সমালোচক
ৰুবী অ' ফী

**ৰুবী মুনষ্টোন কেমিলা উইলো ফী** (ইংৰাজী: Ruby Moonstone Camilla Willow Fee; জন্ম: ৭ ফেব্ৰুৱাৰী ১৯৯৬) এগৰাকী জাৰ্মান অভিনেত্ৰী। 

## প্ৰাৰম্ভিক জীৱন
ফীৰ জন্ম কোষ্টা ৰিকাত এগৰাকী জাৰ্মান মাতৃ আৰু এজন ব্ৰিটিছ পিতৃৰ গৰ্ভত হৈছিল। তেওঁক তেওঁৰ একক মাতৃয়ে ডাঙৰ-দীঘল কৰিছিল। এগৰাকী সাজ-পাৰ ডিজাইনাৰ মাতৃৰ সৈতে তেওঁ বালি আৰু ভাৰতৰ দৰে ঠাইত বাস কৰিছিল। বিদ্যালয়ত যোৱাৰ বয়স হোৱাত তেওঁলোক ব্ৰাজিললৈ স্থানান্তৰিত হয় আৰু তাতেই তেওঁ শৈশৱৰ বহু সময় অতিবাহিত কৰে। ২০০৮ চনত পৰিয়ালটো জাৰ্মানীৰ বাৰ্লিনলৈ আহে। তেওঁ বেলা বাৰ্টোক সংগীত বিদ্যালয়ত নাম ভৰ্তি কৰিছিল।
## কেৰিয়াৰ
২০১০ চনত টেলিভিছন ধাৰাবাহিক *আলেইন গেগেন ডাই জেইট*-ত ছফী কেলাৰমেনৰ মুখ্য চৰিত্ৰত অভিনয়েৰে ৰুবী অ' ফীৰ কেৰিয়াৰ আৰম্ভ হয়। তেওঁৰ প্ৰথমখন পূৰ্ণদৈৰ্ঘ্য চলচ্চিত্ৰ *উম্ব* (২০১০)-ত তেওঁৰ বহুমুখী প্ৰতিভা ফুটি উঠিছিল, য'ত তেওঁ কিশোৰী ৰেবেকাৰ (বয়স্ক চৰিত্ৰত ইভা গ্ৰীণ) চৰিত্ৰত অভিনয় কৰিছিল। তেওঁ *ডাণ্ডেলিয়ন – দ্য চিনেমেটিক এডভেঞ্চাৰ* নামৰ ছবিখনত লাইলা হিচাপেও এটা মুখ্য চৰিত্ৰ লাভ কৰিছিল। 

২০১২ চনৰ জহকালি মৰিটজ ব্লিবট্ৰেউৰ সৈতে শিশু গ্ৰন্থ *ডাই ক d'ৰ্জেন ব্ৰুডাৰ*-ৰ চলচ্চিত্ৰ ৰূপায়ণৰ শ্বুটিং হৈছিল, য'ত ৰুবী অ' ফীয়ে এঞ্জেল্লাৰ চৰিত্ৰত অভিনয় কৰিছিল। ইয়াৰ পিছত তেওঁ *লোট্টা এণ্ড দ্য হেপ্পী ফিউচাৰ* নামৰ টিভি চিনেমাখনত এটা চৰিত্ৰ লাভ কৰে, য'ত তেওঁ এগৰাকী অসুস্থ আৰু বিৰহী ছোৱালীৰ চৰিত্ৰত অভিনয় কৰিছিল। *টাটৰ্ট*-ৰ খণ্ড *হেপ্পী বাৰ্থডে, ছাৰা*-ত সন্দেহযুক্ত ছাৰাৰ চৰিত্ৰত কৰা অভিনয়ৰ বাবে তেওঁ বহু প্ৰশংসা লাভ কৰে। ২০১৩ চনৰ জহকালি ফীয়ে ডেটলেভ বাকৰ ছবি *বিবি এণ্ড টিনা*-ত ছফিয়া ভন গেলেনবাৰ্গ হিচাপে কেমেৰাৰ সন্মুখত উপস্থিত হৈছিল।

২০১৫ চনত তেওঁ ক্লিমেন্স মেয়াৰৰ একে নামৰ উপন্যাসৰ আধাৰত নিৰ্মিত এণ্ড্ৰিয়াছ ড্ৰেচেনৰ ছবি *এজ উই ওৱেৰ ড্ৰিমিং*-ত অন্যতম মুখ্য চৰিত্ৰত অভিনয় কৰে। ২০১৬ চনত তেওঁ দুই খণ্ডৰ ঐতিহাসিক চলচ্চিত্ৰ *মাৰ্থে'ছ ছিক্ৰেট*-ত নাৰী মুখ্য চৰিত্ৰত অভিনয় কৰে। মেথিয়াছ এক্স ওবাৰ্গৰ ২০১৬ চনৰ জাৰ্মান চাইক’লজিকেল থ্ৰিলাৰ *জেজি*-ত তেওঁ মহিলা মুখ্য চৰিত্ৰত অভিনয় কৰিছিল। ২০১৯ চনৰ আমেৰিকা-জাৰ্মান একচন ফিল্ম *পোলাৰ*-ত তেওঁ মেডচ মিকেলচেনৰ সৈতে এটা সহযোগী চৰিত্ৰত অভিনয় কৰিছিল। *লিণ্ডেনবাৰ্গ! মাখ ডেইন ডিং* (২০২০)-ত তেওঁ পাউলা আউছ চংকট পাউলীৰ চৰিত্ৰত অভিনয় কৰে, যিটো চৰিত্ৰক উডো লিণ্ডেনবাৰ্গৰ "এলেছ ক্লাৰ আউফ ডাৰ এণ্ড্ৰিয়া ডৰিয়া" গীতটোত অমৰ কৰি ৰখা হৈছে। 

২০২১ চনত ৰুবীয়ে মেথিয়াছ শ্বাইগহোফাৰৰদ্বাৰা পৰিচালিত ছবি *আৰ্মী অফ থিভছ*-ত কোৰিনাৰ চৰিত্ৰত অভিনয় কৰিছিল। তেওঁৰ চৰিত্ৰ কোৰিনা ছবিখনৰ কাহিনীৰ এটা গুৰুত্বপূৰ্ণ অংশ আছিল।

## চলচ্চিত্ৰপঞ্জী
### চলচ্চিত্ৰ

### টেলিভিছন

### সংগীত ভিডিঅ’

## বঁটা আৰু সন্মান
* ২০১৪: জুপিটাৰ বঁটা (শ্ৰেষ্ঠ জাৰ্মান টিভি অভিনেত্ৰী), 'টাটৰ্ট: হেপ্পী বাৰ্থডে, ছাৰা'-ৰ বাবে
* ২০১৪: শ্ৰেষ্ঠ অভিনেতাৰ গোল্ডেন স্পেৰ’ বঁটা, 'দ্য ব্লেক ব্ৰাডাৰ্ছ'-ৰ বাবে
* ২০১৪: গুণ্টাৰ-ষ্ট্ৰেক-ফাৰ্নচেপ্ৰাইছ বঁটা, 'টাটৰ্ট: হেপ্পী বাৰ্থডে, ছাৰা'-ৰ বাবে
* ২০১৬: ইম্মেনহফ চলচ্চিত্ৰ বঁটা (শ্ৰেষ্ঠ অভিনেত্ৰী)

## তথ্যসূত্ৰ

## বাহ্যিক সংযোগ

* 

শ্ৰেণী:জাৰ্মানীৰ ব্যক্তি
শ্ৰেণী:অভিনেত্ৰী
ছিমোনা বোনাফে

**ছিমোনা বোনাফে** (জন্ম ২৪ জুন ১৯৭৩) ইটালীৰ এগৰাকী ৰাজনীতিবিদ আৰু সাংবাদিক যিয়ে দেশখনৰ চেম্বাৰ অৱ ডেপুটিজৰ সদস্য হিচাপে কাৰ্যনিৰ্বাহ কৰি আছে। 

## কেৰিয়াৰ
ভাৰেছত জন্মগ্ৰহণ কৰা বোনাফে ২০০২ চনত দ্য ডেইজী পাৰ্টিৰ সৈতে ৰাজনৈতিক কাৰ্যকলাপ আৰম্ভ কৰে। ২০০৪ চনত তেওঁক স্কেণ্ডিচিৰ পৰিৱেশৰ কাউন্সিলাৰ হিচাপে নিযুক্তি দিয়া হয় আৰু ২০১৩ চনলৈকে তেওঁ এই ভূমিকা পালন কৰে। ২০০৭ চনৰপৰা তেওঁ ক'ৰিয়েৰ ডি ফিৰেঞ্জ আৰু ইউৰোপা কাকতত সাংবাদিক হিচাপেও কাম কৰে।

বোনাফে ২০১৩ চনত ডেম’ক্ৰেটিক পাৰ্টিৰ সৈতে ইটালীৰ সংসদলৈ নিৰ্বাচিত হয় আৰু ২০১৪ চনত একেটা দলৰ সৈতে ইউৰোপীয় সংসদৰ সদস্য (এমইপি) নিৰ্বাচিত হয় আৰু ২৮৮,০০০ৰো অধিক পছন্দ সংগ্ৰহ কৰে। প্ৰগ্ৰেছিভ এলায়েন্স অৱ ছ’চিয়েলিষ্ট এণ্ড ডেম’ক্ৰেটছ গোটৰ সদস্য হিচাপে তেওঁ তেতিয়াৰপৰাই পৰিৱেশ, জনস্বাস্থ্য আৰু খাদ্য সুৰক্ষা সমিতিত কাৰ্যনিৰ্বাহ কৰি আহিছে। এই পদত তেওঁ ইউৰোপীয় ইউনিয়নৰ চক্ৰীয় অৰ্থনীতি পেকেজৰ সংসদৰ প্ৰতিবেদক আছিল আৰু ২০১৬ চনত মাৰাকেছত অনুষ্ঠিত ৰাষ্ট্ৰসংঘৰ জলবায়ু পৰিৱৰ্তন সন্মিলনত সংসদক প্ৰতিনিধিত্ব কৰিছিল।

কমিটীৰ নিযুক্তিৰ উপৰি বোনাফে চীনৰ গণৰাজ্যৰ সৈতে সম্পৰ্কৰ বাবে সংসদৰ প্ৰতিনিধি দলৰ সদস্য আছিল। তেওঁ ইউৰোপীয় সংসদৰ দীৰ্ঘম্যাদী বিনিয়োগ আৰু পুনৰ উদ্যোগীকৰণৰ আন্তঃগোষ্ঠীৰ উপাধ্যক্ষ হিচাপেও কাম কৰে আৰু ইউৰোপীয় সংসদৰ বৰ্ণবাদ আৰু বৈচিত্ৰ্য বিৰোধী আন্তঃগোটৰ সদস্য হিচাপে, ইউৰোপীয় সংসদৰ আন্তঃগোট অন ইনটিগ্ৰিটি (স্বচ্ছতা, দুৰ্নীতি বিৰোধী আৰু সংগঠিত অপৰাধ) আৰু ইউৰোপীয় সংসদৰ শিশু অধিকাৰৰ আন্তঃগোটৰ দায়িত্ব পালন কৰে।

২০১৯ চনৰ শেষৰফালে ৰাষ্ট্ৰীয় ৰাজনীতিলৈ ঘূৰি আহিবলৈ ৰবাৰ্ট গুয়ালটিয়েৰীয়ে পদত্যাগ কৰাৰ পাছত বোনাফে এছ এণ্ড ডি গ্ৰুপৰ উপ-সভাপতি নিৰ্বাচিত হয়, অধ্যক্ষ ইৰাট্চে গাৰ্চিয়াৰ নেতৃত্বত। ২০২২ চনত তেওঁ পুনৰ ইটালীৰ সংসদলৈ নিৰ্বাচিত হয়।
## তথ্যসূত্ৰ

শ্ৰেণী:ইটালীৰ ব্যক্তি
শ্ৰেণী:ৰাজনীতিবিদ
শ্ৰেণী:সাংবাদিক
সীমা সিং

**সীমা সিং** (ইংৰাজী: Seema Singh; হিন্দী: सीमा सिंह; জন্ম: ১১ জুন ১৯৯০) এগৰাকী ভাৰতীয় ৰাজনীতিবিদ, চলচ্চিত্ৰ অভিনেত্ৰী, নৃত্যশিল্পী, মডেল আৰু দূৰদৰ্শনৰ পৰিচালিকা। তেওঁক **হেলেন** বা **আইটেম কুইন** বুলিও জনা যায়। সিং ভোজপুৰী চিনেমাৰ অন্যতম বিখ্যাত আইটেম গীতৰ নৃত্যশিল্পী। তেওঁ ভোজপুৰী চলচ্চিত্ৰত নিজৰ কেৰিয়াৰ প্ৰতিষ্ঠা কৰিছে আৰু ভোজপুৰী ফিল্ম এৱাৰ্ডছকে ধৰি কেইবাটাও বঁটা লাভ কৰিছে।

## ব্যক্তিগত জীৱন
সীমা সিং ২০১৯ চনৰ ১৩ মাৰ্চত বিহাৰৰ শ্বেখপুৰা জিলাৰ বৰবিঘাৰ এজন ব্যৱসায়ী সৌৰভ কুমাৰ সিঙৰ সৈতে বিবাহপাশত আৱদ্ধ হয়। তেওঁলোকৰ শিৱায় নামৰ এজন পুত্ৰ সন্তান আছে।
## কেৰিয়াৰ

### ৰাজনৈতিক কেৰিয়াৰ
২০২৩ চনৰ ৪ এপ্ৰিলত সীমা সিঙে তেওঁৰ স্বামী তথা ব্যৱসায়ী সৌৰভ কুমাৰ সিঙৰ সৈতে দলটোৰ ৰাষ্ট্ৰীয় সভাপতি চিৰাগ পাছৱানৰ উপস্থিতিত লোক জনশক্তি পাৰ্টি (ৰাম বিলাস)ত যোগদান কৰে। তেওঁ কয় যে তেওঁ *বিহাৰ ফাৰ্ষ্ট বিহাৰী ফাৰ্ষ্ট* বিষয়টোৰ দ্বাৰা প্ৰভাৱিত হৈছে।

### চলচ্চিত্ৰ কেৰিয়াৰ
সীমা সিঙে ২০০৮ চনত দিনেশ লাল যাদৱ নিৰহুয়া অভিনীত *কঁহা জাইবা ৰাজা নামৰিয়া লৰাই কে* নামৰ ছবিখনৰ জৰিয়তে এগৰাকী আইটেম গাৰ্ল হিচাপে আত্মপ্ৰকাশ কৰে।

ইয়াৰ পিছত তেওঁ *ছোৰব না চাং তোহাৰ* (২০১১), *হম দো আনজানে* (২০১১), *হিৰো* (২০১২), *হিম্মতৱালা* (২০১২), *দিলেৰ* (২০১৩), *প্ৰেম দিৱানী* (২০১৩), *ৰাজা বাবু* (২০১৫), *বিজয়পথ* (২০১৫), *হম হায় লুটেৰে* (২০১৭) আৰু *ড্ৰিম জিন্দেগী* (২০১৭) ছবিৰ আইটেম গীতসমূহত আইটেম গাৰ্ল হিচাপে অভিনয় কৰে।
## তথ্যসূত্ৰ

শ্ৰেণী:ভোজপুৰী চলচ্চিত্ৰৰ অভিনেত্ৰী
এৰিকা ফণ্টেছ

**এৰিকা ফণ্টেছ** (ইংৰাজী: Erica Fontes; জন্ম: ১৪ মে' ১৯৯১) লিবছবনৰ এগৰাকী পৰ্তুগীজ পৰ্ণগ্ৰাফিক অভিনেত্ৰী। ২০১৩ চনত ২১ বছৰ বয়সত এৰিকা ফণ্টেছে 'ফৰেইন ফিমেল পাৰ্ফৰ্মাৰ অৱ দ্য ইয়াৰ' শিতানত এক্সবিআইজেড বঁটা লাভ কৰা প্ৰথম আৰু একমাত্ৰ পৰ্তুগীজ মহিলা হিচাপে পৰিগণিত হয়। তেওঁৰ কাল্পনিক উপাধি 'ফণ্টেছ' তেওঁ আৰু তেওঁৰ সংগী এঞ্জেলো ফেৰোৱে বাছনি কৰিছিল। এঞ্জেলো ফেৰো এজন পৰ্ণগ্ৰাফিক অভিনেতা আৰু ফুটবলাৰ। লিবছবনৰ বেনফিকাৰ এখন দন্ত চিকিৎসালয়ত তেওঁলোকৰ প্ৰথম পৰ্ণ ছবিৰ শ্বুটিংলৈ যোৱাৰ সময়ত তেওঁলোকে এই নামটো স্থিৰ কৰিছিল।

তেওঁৰ গ্ৰন্থ "ডি কৰ্পো ই আলমা: দোজ ফিল্মছ আ ভিডা ৰিয়েল। এজ কনফিছোজ দা এষ্ট্ৰেলা ডি ফিল্মছ পাৰা এডাল্টোজ কি কনকুইষ্টৌ অ’ মুণ্ডো" (দেহ আৰু আত্মা: চিনেমাৰ পৰা প্ৰকৃত জীৱনলৈ। বিশ্ব জয় কৰা প্ৰাপ্তবয়স্ক চিনেমাৰ তাৰকাগৰাকীৰ স্বীকাৰোক্তি) (২০১৩) ত তেওঁ ব্যক্ত কৰিছে যে "আজিও দৃশ্যটো শেষ হ'লে মই সদায় সকাহ অনুভৱ কৰোঁ"। ইতিহাসবিদ এণ্টনিঅ' আৰাউজোৰ মতে, প্ৰতিটো দৃশ্যৰ শেষত এৰিকাই অনুভৱ কৰা সকাহে বিখ্যাত আৰু বিশাল 'মিছ ৰিপৰ্ট'ৰ শীতল অনুচ্ছেদসমূহক আংশিকভাৱে হ'লেও সমৰ্থন কৰে। ১৯৬০ তকৈও অধিক পৃষ্ঠাৰ এই প্ৰতিবেদনখনত স্পষ্ট যৌন সমল প্ৰদৰ্শন কৰা শিল্পীসকলৰ চৰিত্ৰ বৰ্ণনা কৰা হৈছিল: ভাঙি যোৱা পাৰিবাৰিক পটভূমি, ড্ৰাগছৰ ব্যৱহাৰ, মঞ্চৰ ভিতৰত আৰু বাহিৰত শোষণ ইত্যাদি।

তেওঁ বহুতো পৰ্ণগ্ৰাফিক ছবিত অংশগ্ৰহণ কৰিছে, যাৰ ভিতৰত নিম্নলিখিতবোৰ উল্লেখযোগ্য: ২০০৯ চনত মুক্তি পোৱা তেওঁৰ প্ৰথম ছবি *মাৰিয়াছ চেক্সুৱেল ডায়েৰী*; কমেডী ছবি *বিম্বি, দ্য চেক্স মেচিন*, যিখন বিশ্বৰ প্ৰথম থ্ৰীডি পৰ্ণ ছবি; *ৰেড চোফা ১* আৰু *ৰেড চোফা ৩*; *এৰিকা ইন দ্য মেনচন অৱ অৰজিছ* আৰু টমাছ টাভেইৰাৰ জীৱনৰ দ্বাৰা অনুপ্ৰাণিত *টাভাৰেছ, দ্য বেৰেল-ব্ৰেকিং আৰ্কিটেক্ট*। এই আটাইবোৰ ছবি হট গোল্ড কোম্পানীয়ে প্ৰযোজনা কৰিছিল।

পৰ্ণ অভিনেত্ৰী এৰিকা ফণ্টেছ, ৰিয়েলিটি শ্ব’ *কাছা ডোজ চেগ্ৰেডোজ*, ক্ৰীড়া ক্লাব *বেনফিকা* আৰু চকোলেট কেকৰ ৰেচিপি আছিল ২০১৩ চনত পৰ্তুগীজসকলে গুগলত আটাইতকৈ বেছি বিচাৰা শব্দ। সেই বছৰত পৰ্তুগালত এৰিকা ফণ্টেছ আছিল আটাইতকৈ বেছি সন্ধান কৰা চেলিব্ৰিটি, যিয়ে আমেৰিকাৰ ছচিয়েল মিডিয়া তাৰকা কিম কাৰ্দাশিয়ানক চেৰ পেলাইছিল আৰু পৰ্তুগীজ ফুটবলাৰ ক্ৰিষ্টিয়ানো ৰোনাল্ডোক তৃতীয় স্থানলৈ ঠেলি দিছিল।

## তথ্যসূত্ৰ

শ্ৰেণী:পৰ্তুগালৰ ব্যক্তি
শ্ৰেণী:পৰ্ণষ্টাৰ
আম্ৰপালি ডুবে

**আম্ৰপালি ডুবে** (ইংৰাজী: Amrapali Dubey; জন্ম: ১১ জানুৱাৰী ১৯৮৭) এগৰাকী ভাৰতীয় অভিনেত্ৰী যিয়ে মূলতঃ ভোজপুৰী চিনেজাত কাম কৰে। ভোজপুৰী চলচ্চিত্ৰৰ অন্যতম সৰ্বাধিক পাৰিশ্ৰমিক পোৱা আৰু প্ৰতিষ্ঠিত অভিনেত্ৰী হিচাপে পৰিচিত ডুবেই চাৰিটা ভোজপুৰী ফিল্ম এৱাৰ্ডছ আৰু দুটা আন্তঃৰাষ্ট্ৰীয় ভোজপুৰী ফিল্ম এৱাৰ্ডছকে ধৰি কেইবাটাও সন্মান লাভ কৰিছে।

ডুবেয়ে ২০০৯ চনত টেলিভিছন ধাৰাবাহিক *সাত ফেৰে – চলোনী কা চফৰ*ৰ জৰিয়তে অভিনয় জীৱনৰ পাতনি মেলে। *ৰেহনা হায় তেৰী পালকৌ কি ছাওঁ মেঁ*ত সুমন চৰিত্ৰত কৰা অভিনয়ৰ পিছত তেওঁ ২০১৪ চনত *নিৰহুয়া হিন্দুস্তানী*ৰ জৰিয়তে ভোজপুৰী চলচ্চিত্ৰত আত্মপ্ৰকাশ কৰে। তেওঁ *নিৰহুয়া হিন্দুস্তানী ২* (২০১৭), *বৰ্ডাৰ* (২০১৮), *নিৰহুয়া হিন্দুস্তানী ৩* (২০১৮), *নিৰহুয়া চলল লণ্ডন* (২০১৯), *শ্বেৰ সিং* (২০১৯), *আশিকী* (২০২২), *লাভ বিবাহ ডট কম* (২০২২) আৰু *ডোলী চাজা কে ৰাখনা* (২০২২) আদি সফল ছবিৰ জৰিয়তে এগৰাকী আগশাৰীৰ ভোজপুৰী অভিনেত্ৰী হিচাপে নিজকে প্ৰতিষ্ঠা কৰে। তেওঁ দিনেশ লাল যাদৱৰ সৈতে তেওঁৰ অন-স্ক্ৰীণ যুটিৰ বাবেও পৰিচিত। তেওঁৰ ছবি *বৰ্ডাৰ* বিশ্বজুৰি চতুৰ্থখন সৰ্বাধিক উপাৰ্জন কৰা ভোজপুৰী ছবি হিচাপে পৰিগণিত হৈছে।

## প্ৰাৰম্ভিক জীৱন
১৯৮৭ চনৰ ১১ জানুৱাৰীত উত্তৰ প্ৰদেশৰ গোৰখপুৰ জিলাত ডুবেৰ জন্ম হৈছিল। তেওঁ পৰৱৰ্তী সময়ত ককাকৰ সৈতে মুম্বাইলৈ গুচি যায় আৰু তাৰ ভৱনছ কলেজৰ পৰা শিক্ষা সম্পূৰ্ণ কৰে।

## কেৰিয়াৰ
ডুবেয়ে টেলিভিছনৰ জৰিয়তে নিজৰ কেৰিয়াৰ আৰম্ভ কৰিছিল আৰু তেওঁ *সাত ফেৰে – চলোনী কা চফৰ*ত শ্বেতা সিং, *মাইকা*ত টিনা, *ৰেহনা হায় তেৰী পালকৌ কি ছাওঁ মেঁ*ত সুমন প্ৰতাপসিং আৰু *মেৰা নাম কৰেগী ৰোচন*ত ৰীত সিং চৰিত্ৰত অভিনয় কৰাৰ বাবে পৰিচিত।

ডুবেয়ে *নিৰহুয়া হিন্দুস্তানী*ৰ জৰিয়তে ভোজপুৰী চলচ্চিত্ৰত কেৰিয়াৰ আৰম্ভ কৰিছিল। ইয়াৰ পিছত তেওঁ *পাটনা চে পাকিস্তান*, *নিৰহুয়া হিন্দুস্তানী ২*, *বৰ্ডাৰ*, *নিৰহুয়া হিন্দুস্তানী ৩*, *নিৰহুয়া চলল লণ্ডন*, *জয় বীৰু*, *শ্বেৰ সিং*, *আশিকী*, *লাভ বিবাহ ডট কম* আৰু *ডোলী চাজা কে ৰাখনা*ৰ দৰে সফল ছবিৰ জৰিয়তে এগৰাকী আগশাৰীৰ অভিনেত্ৰী হিচাপে নিজকে প্ৰতিষ্ঠা কৰে।

## সংবাদ মাধ্যমৰ প্ৰতিচ্ছবি
ডুবে ভোজপুৰী ছবি জগতৰ অন্যতম জনপ্ৰিয় আৰু সৰ্বাধিক পাৰিশ্ৰমিক পোৱা অভিনেত্ৰী হিচাপে গণ্য কৰা হয়। ৪.৯ নিযুততকৈও অধিক অনুগামীৰে তেওঁ ইনষ্টাগ্ৰামত আটাইতকৈ বেছি অনুসৰণ কৰা ভোজপুৰী অভিনেত্ৰীসকলৰ ভিতৰত অন্যতম।

## তথ্যসূত্ৰ

শ্ৰেণী:ভোজপুৰী চলচ্চিত্ৰৰ অভিনেত্ৰী
আলমিলা বাগ্ৰিয়াচিক

**আলমিলা বাগ্ৰিয়াচিক** (; জন্ম: ১০ জুলাই ১৯৯০) এগৰাকী তুৰ্কী-জাৰ্মান অভিনেত্ৰী। তেওঁ জাৰ্মান চলচ্চিত্ৰ আৰু টেলিভিছনত অভিনয় কৰিছে। 

## জীৱন আৰু কেৰিয়াৰ
বাগ্ৰিয়াচিকৰ জন্ম ১৯৯০ চনত আংকাৰাত হৈছিল। তেওঁৰ পিতৃ-মাতৃ তুৰ্কী মাধ্যমৰ সংবাদদাতা আছিল আৰু ১৯৯৫ চনত তেওঁলোক বাৰ্লিনলৈ স্থানান্তৰিত হয়। তাতেই তেওঁ জাৰ্মান আৰু তুৰ্কী দুয়োটা ভাষা আয়ত্ত কৰি ডাঙৰ-দীঘল হয়। ২০০৮ চনত বাৰ্লিনৰ ক্ৰুজবাৰ্গৰ এটা ক্লাবত এগৰাকী ফটোগ্ৰাফাৰে তেওঁক হঠাতে আৱিষ্কাৰ কৰে আৰু এটা অডিচনলৈ আমন্ত্ৰণ জনায়। তেওঁ ফিঅ' আলাদাগৰদ্বাৰা পৰিচালিত ড্ৰামা *ৱেন উই লীভ*-ত এটা চৰিত্ৰ লাভ কৰে, যিখন ২০১০ চনত বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছিল। 

বাগ্ৰিয়াচিকে পৰৱৰ্তী সময়ত অসংখ্য টেলিভিছন ধাৰাবাহিকত মুখ্য চৰিত্ৰত অভিনয় কৰে, যেনে: *ডেৰ ক্ৰিমিনালিষ্ট*, *নট্ৰাফ হাফেনকাণ্ডে*, *ডেৰ লেহৰাৰ*, *গ্ৰোছষ্ট্যাডট্ৰিভিয়াৰ* আৰু *দ্য ওল্ড ফক্স*। ২০০৮ চনৰপৰা ২০১০ চনৰ ভিতৰত বাগ্ৰিয়াচিকে বাৰ্লিনৰ হেব্বেল এম উফাৰ থিয়েটাৰত *আইন ৱাৰ্নগেডিচ্ট* নাটকত মুখ্য চৰিত্ৰত অভিনয় কৰিছিল। 

২০১৫ চনৰ অক্টোবৰ মাহত জাৰ্মানীত মুক্তি পোৱা পূৰ্ণদৈৰ্ঘ্য চলচ্চিত্ৰ *হৰ্ডুৰ*-ত বাগ্ৰিয়াচিকে তেওঁৰ প্ৰথমটো ডাঙৰ মুখ্য চৰিত্ৰত অভিনয় কৰে। জাৰ্মান চলচ্চিত্ৰ ৰেটিং কৰ্তৃপক্ষই (FBW) এই ছবিখনক "বিশেষভাৱে সাৰুৱা" (Especially worthwhile) হিচাপে চিহ্নিত কৰিছিল। জুৰীৰ সিদ্ধান্তৰ অন্যতম কাৰণ আছিল: "ছবিখনৰ নায়িকা আইলিনৰ চৰিত্ৰত তৰুণী আলমিলা বাগ্ৰিয়াচিকৰ নিৰ্বাচনক ভাগ্যৰ এক পৰশ বুলি ক'ব পাৰি।" জাৰ্মান চলচ্চিত্ৰ সমালোচক সংঘই ২০১৫ চনত *হৰ্ডুৰ*-ত কৰা অভিনয়ৰ বাবে বাগ্ৰিয়াচিকক শ্ৰেষ্ঠ অভিনেত্ৰীৰ বাবে মনোনীত কৰিছিল।

২০১৫ চনত এআৰডি টেলিভিছন ধাৰাবাহিক *ডিটেক্টিভ পাছা*-ত বাগ্ৰিয়াচিকে তদন্তকাৰী জালে চেংগিজৰ মুখ্য চৰিত্ৰটো গ্ৰহণ কৰে। 

বঁটা বিজয়ী টিএনটি ধাৰাবাহিক *৪ ব্লকছ*-ত (যিয়ে ৩টা শাখাত জাৰ্মান টেলিভিছন বঁটা, ৬টা শাখাত জাৰ্মান একাডেমী অফ টেলিভিছন পুৰস্কাৰ, গ্ৰিম বঁটা ২০১৭ আৰু গোল্ডেন কেমেৰা ২০১৭ লাভ কৰিছিল) বাগ্ৰিয়াচিকে ফ্ৰেডেৰিক লাউ আৰু ৰেপাৰ ভেইচেলৰ বিপৰীতে আমাৰা নামৰ মুখ্য মহিলা চৰিত্ৰত অভিনয় কৰে। টিএনটি ধাৰাবাহিকখনে ২০১৭ চনৰ ৮ মে'ৰপৰা এই স্ব-প্ৰযোজিত ধাৰাবাহিকখনৰ প্ৰথম ৬টা খণ্ড সম্প্ৰচাৰ কৰিবলৈ আৰম্ভ কৰে। ইয়াৰ প্ৰথম দুটা খণ্ড ২০১৭ চনৰ বাৰ্লিনেলত প্ৰদৰ্শিত হৈছিল। ২০১৮ চনত দ্বিতীয়টো ছিজনৰ শ্বুটিং শেষ হয় আৰু ২০১৮ চনৰ ১১ অক্টোবৰৰপৰা ই সম্প্ৰচাৰিত হয়। 

২০১৫ চনৰ শেষৰপৰা ২০১৭ চনলৈ বাগ্ৰিয়াচিকে সফল তুৰ্কী ধাৰাবাহিক *হায়াত চৰ্কিচি* (জীৱন-সংগীত)-ত ফিলিজৰ চৰিত্ৰত অভিনয় কৰিছিল। ২০১৭ চনৰ মাজভাগৰপৰা তেওঁ *টাটৰ্ট*-ৰ কিয়েল খণ্ডবোৰত এক্সেল মিলবাৰ্গৰ সৈতে কমিছনাৰ মিলা শ্বাহীন হিচাপে অভিনয় কৰি আহিছে। তেওঁৰ অন্যান্য সম্পূৰ্ণ হোৱা প্ৰকল্পসমূহৰ ভিতৰত আছে লাৰ্ছ বেকাৰৰদ্বাৰা পৰিচালিত জেডিএফ প্ৰডাকচনৰ *নাচচচিচ্ট – ইছ লেবে ডেৰ টোড* (২০১৭) আৰু *ডেৰ গুটে বুল্লে: ফ্ৰিছ অডাৰ ষ্টিৰ্ব* (২০১৮), লগতে এআৰডি টিভিৰ দুই খণ্ডৰ ধাৰাবাহিক *উন্সচুলডিগ* (২০১৮)। বাগ্ৰিয়াচিকে ২০১৭/২০১৮ বৰ্ষৰ ছিজনত শ্বাউচপিয়েলহাউছ বোচুমত অনুষ্ঠিত হোৱা বিশ্ব প্ৰিমিয়াৰ *ট্ৰাউম ৱাইটাৰ*-ত নীল নামৰ মুখ্য অভিনেত্ৰী হিচাপেও অভিনয় কৰিছিল। 

বাগ্ৰিয়াচিকৰ মূল বাসস্থান বাৰ্লিনত। 

## তথ্যসূত্ৰ
 

## বাহ্যিক সংযোগ
* 
* Almila Bagriacik at filmportal.de
* 

শ্ৰেণী:অভিনেত্ৰী
বেলা বোস

**বেলা বোস** (ইংৰাজী: Bela Bose; ১৮ এপ্ৰিল ১৯৪১ – ২০ ফেব্ৰুৱাৰী ২০২৩) এগৰাকী ভাৰতীয় নৃত্যশিল্পী আৰু অভিনেত্ৰী আছিল যিয়ে ১৯৬০ আৰু ১৯৭০-ৰ দশকত হিন্দী চলচ্চিত্ৰত সক্ৰিয় আছিল।

## প্ৰাৰম্ভিক জীৱন
বেলা বোসৰ জন্ম ১৯৪১ চনৰ ১৮ এপ্ৰিলত কলিকতাৰ এটা সম্ভ্ৰান্ত পৰিয়ালত হৈছিল। তেওঁৰ পিতৃ এজন কাপোৰৰ ব্যৱসায়ী আছিল আৰু মাতৃ এগৰাকী গৃহিনী আছিল। এটা বেংকৰ পতনৰ ফলত তেওঁলোকৰ সম্পত্তি নিঃশেষ হোৱাৰ পিছত ১৯৫১ চনত পৰিয়ালটো বোম্বেলৈ গুচি আহে। স্কুলীয়া ছাত্ৰী অৱস্থাতে এটা পথ দুৰ্ঘটনাত পিতৃৰ মৃত্যু হোৱাৰ পিছত পৰিয়ালটোক সহায় কৰিবলৈ তেওঁ চলচ্চিত্ৰত দলীয় নৃত্যশিল্পী হিচাপে কেৰিয়াৰ আৰম্ভ কৰে। পঢ়া-শুনা শেষ কৰাৰ পিছত তেওঁ অধিক চলচ্চিত্ৰত অভিনয় কৰিবলৈ লয়।

## কেৰিয়াৰ
বেলা বোসে ১৯৫০-ৰ দশকৰ শেষৰ ফালৰ পৰা স্বতন্ত্ৰভাৱে স্বীকৃতি লাভ কৰিবলৈ আৰম্ভ কৰে। ১৯৫৯ চনত মুক্তি পোৱা *মেইন নিশে মেঁ হুঁ* ছবিত ৰাজ কাপুৰৰ সৈতে এটা নৃত্য পৰিৱেশন কৰাৰ সুযোগ পোৱাটো আছিল তেওঁৰ বাবে এক ডাঙৰ সুযোগ। ২১ বছৰ বয়সত গুৰু দত্তৰ বিপৰীতে *সউতেলা ভাই* (১৯৬২) ছবিত তেওঁ প্ৰথমটো মুখ্য চৰিত্ৰত অভিনয় কৰে। বঙালী নাটকৰ জৰিয়তে তেওঁ নিজৰ অভিনয় দক্ষতা বৃদ্ধি কৰিছিল। তেওঁৰ কেৰিয়াৰত ১৫০-তকৈও অধিক চলচ্চিত্ৰ আছিল। *হৱা মহল* (১৯৬২) ছবিত তেওঁ হেলেনৰ ভগ্নীৰ চৰিত্ৰত অভিনয় কৰিছিল। তেওঁক প্ৰায়ে 'ভেম্প' (vamp) চৰিত্ৰত অভিনয় কৰিবলৈ মতা হৈছিল। বাস্তৱ জীৱনত ৰক্ষণশীল হোৱাৰ বাবে পৰ্দাত ছুইমিং চুট পিন্ধিবলৈ অস্বীকাৰ কৰাৰ বাবে তেওঁ কিছুমান চৰিত্ৰ হেৰুৱাইছিল।

বোসে বিমল ৰায়ৰ *বন্দিনী* (১৯৬৩), এফ চি মেহৰাৰ *প্ৰফেচৰ* (১৯৬২) আৰু *আম্ৰপালি*, আত্মৰামৰ *চিকাৰ*, *উমং*, *য়ে গুলীস্তান হামাৰা*, *দিল ঔৰ মহব্বত*, *জিন্দেগী ঔৰ মউত* আৰু *ৱহাঁ কে লোগ* আদি ছবিত অভিনয় কৰিছিল। পৰৱৰ্তী সময়ত তেওঁ চৰিত্ৰ অভিনেত্ৰী হিচাপে কাম কৰিবলৈ লয় আৰু *জয় সন্তোষী মা* ছবিত খলনায়িকা সদৃশ নবৌৱেকৰ চৰিত্ৰত অভিনয় কৰে।

তেওঁৰ স্বামী আশিষ কুমাৰ এজন অভিনেতা আছিল। তেওঁলোকে ১৯৬৭ চনত বিবাহপাশত আৱদ্ধ হৈছিল আৰু এজনী ছোৱালী আৰু এজন পুত্ৰ সন্তানৰ জন্মৰ পিছত তেওঁ লাহে লাহে অভিনয়ৰ পৰা আঁতৰি আহিছিল।

## মৃত্যু
২০২৩ চনৰ ২০ ফেব্ৰুৱাৰীত ৭৯ বছৰ বয়সত বোসৰ মৃত্যু হয়।

## নিৰ্বাচিত চলচ্চিত্ৰপঞ্জী

## তথ্যসূত্ৰ

## বাহ্যিক সংযোগ
* 

শ্ৰেণী:হিন্দী চলচ্চিত্ৰৰ অভিনেত্ৰী
ইজাবেল জুনট

**ইজাবেল জুনট, মাৰ্চিঅ’নেছ ডি কিউবাছ** (ইংৰাজী: Isabelle Junot, Marchioness de Cubas; জন্ম: ১৮ এপ্ৰিল ১৯৯১) এগৰাকী ফৰাচী-ডেনিছ আৰু স্পেনিছ অভিজাত মহিলা, অভিনেত্ৰী আৰু ব্যৱসায়ী।

## জীৱনী
ইজাবেল জুনটৰ জন্ম ১৯৯১ চনৰ ১৮ এপ্ৰিলত নিউয়ৰ্ক চহৰত হৈছিল। তেওঁ ফৰাচী ব্যৱসায়ী ফিলিপ জুনট আৰু তেওঁৰ দ্বিতীয় পত্নী নিনা ৱেণ্ডেলবো-লাৰ্চেনৰ কন্যা। নিনা এগৰাকী ডেনিছ সমাজকৰ্মী আৰু প্ৰাক্তন মডেল। তেওঁৰ পিতৃও ডেনিছ বংশোদ্ভূত আৰু তেওঁ মনাকোৰ ৰাজকুমাৰী কেৰোলাইনৰ প্ৰথম স্বামী আছিল। পিতৃৰফালৰপৰা তেওঁ আব্ৰাণ্টেছৰ ডিউক জঁ-এণ্ডোচে জুনটৰ বংশধৰ বুলি কোৱা হয়।

তেওঁৰ তিনিজন সহোদৰ আছে: ভিক্টোৰিয়া, এলেক্সিছ আৰু পিতৃৰফালৰ এগৰাকী সতীনী ভগ্নী ক্লোই। তেওঁ নিউয়ৰ্ক চহৰত ডাঙৰ-দীঘল হৈছিল আৰু পেৰিছত শিক্ষা গ্ৰহণ কৰিছিল। তেওঁ মালাগা আৰু মাৰ্বেলাতো বাস কৰিছিল। তেওঁ চুইজাৰলেণ্ডৰ ইনষ্টিটিউট লে ৰোজী আৰু লাইচী ফ্ৰাঞ্চাইজ ডি মাদ্ৰিদত অধ্যয়ন কৰিছিল।

তেওঁ ভাৰ্জিনিয়া বিশ্ববিদ্যালয়ত ড্ৰামা অধ্যয়ন কৰিছিল। পৰৱৰ্তী সময়ত তেওঁ ষ্টেলা এডলাৰ ষ্টুডিঅ' অফ এক্টিঙত অভিনয়ৰ প্ৰশিক্ষণ গ্ৰহণ কৰে। ২০১৯ চনত ইজৰাইল গঞ্জালেজৰদ্বাৰা পৰিচালিত চিনেমা *ফিউৱেল*-ত তেওঁ অংশগ্ৰহণ কৰিছিল।

২০২২ চনত তেওঁ স্পেইনৰ 'মাষ্টাৰচেফ চেলিব্ৰিটী'ৰ সপ্তম সংস্কৰণত অংশগ্ৰহণ কৰিছিল আৰু ইয়াৰ ছেমি ফাইনেলত উপনীত হৈছিল। 

## ব্যক্তিগত জীৱন
জুনটে উল্লেখ কৰা মতে, শৈশৱত তেওঁ মাতৃৰপৰা অতি কঠোৰ নীতি-নিয়মৰ মাজত ডাঙৰ-দীঘল হৈছিল; উদাহৰণস্বৰূপে, তেওঁক ৰাজহুৱা স্থানত চুমা খোৱাটো নিষিদ্ধ কৰা হৈছিল। তেওঁৰ ভাষ্য অনুসৰি, "সৰুৰেপৰাই মোৰ মাতৃয়ে এইটো মোৰ বাবে নিষিদ্ধ কৰিছিল। তেওঁ খুবেই কঠোৰ আছিল, সেয়েহে আচাৰ-ব্যৱহাৰবোৰ আমাৰ বাবে অতি গুৰুত্বপূৰ্ণ আছিল।" 

২০২২ চনৰ ২ এপ্ৰিলত প্লাচেঞ্চিয়াত ইজাবেলে বৰ্তমানৰ মাৰ্কুয়েছ ডি কিউবাছৰ খিতাপধাৰী আলভাৰো ফালক’ৰ সৈতে বিবাহপাশত আবদ্ধ হয় আৰু মাৰ্চিঅ’নেছ কনছৰ্ট ডি কিউবাছত পৰিণত হয়। তেওঁ মাৰ্কুয়েছ অফ গ্ৰিণনৰ খিতাপধাৰী অভিজাত মহিলা তামাৰা ফালক’ৰ সম্পৰ্কীয় ভনী-বোৱাৰী। ২০২৩ চনৰ ১১ জুনত তেওঁ ফিলিপা নামৰ এগৰাকী কন্যা সন্তান জন্ম দিয়ে। 

জুনটে প্ৰকাশ কৰা মতে, তেওঁ অতি স্বাস্থ্যকৰ জীৱন-শৈলী অনুসৰণ কৰে; তেওঁ ধূমপান নকৰে, সুৰাপান নকৰে আৰু কেৱল জৈৱিক খাদ্যহে গ্ৰহণ কৰে। ইনষ্টাগ্ৰামৰ ফ’ল’ৱাৰসকলৰ ওপৰত ভিত্তি কৰি জুনট ৰাজনৈতিকভাৱে ৰিপাব্লিকান পাৰ্টিৰ সমৰ্থক, য’ত তেওঁ বৰ্তমান টাৰ্নিং পইণ্ট ইউএছএ, ৰাষ্ট্ৰপতি ড'নাল্ড ট্ৰাম্প আৰু ৰবাৰ্ট এফ কেনেডী জুনিয়ৰক অনুসৰণ কৰে।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ডেনমাৰ্কৰ ব্যক্তি
শ্ৰেণী:অভিনেত্ৰী
শ্ৰেণী:ব্যৱসায়ী
পংকজ বৰ্মন

**পংকজ বৰ্মন** (ইংৰাজী: Pankaj Barman) হৈছে ভাৰতৰ অসম ৰাজ্যৰ এজন AI ভিডিঅ' সৃষ্টিকৰ্তা। অসমীয়া আৰু হিন্দী ভাষাত ভিডিঅ’ আপল’ড কৰা তেওঁৰ ***পংকজ বৰ্মন*** (Pankajbarmen) ইনষ্টাগ্ৰাম পৃষ্ঠাত ইতিমধ্যে ২৫ হাজাৰ অনুগামী অতিক্ৰম কৰিছে। তেওঁৰ *Howlish Guys* নামেৰে এটা ইউটিউব চেনেল আছে।

## ব্যক্তিগত জীৱন
তেওঁ ঘৰ নিউ গটঙা। তেওঁ উচ্চতৰ মাধ্যমিক পৰীক্ষাত কলা শাখাত উত্তীৰ্ণ হৈ ভূগোল বিষয়ত নগাঁও কলেজৰ পৰা স্নাতক ডিগ্ৰী লাভ কৰে।

## জনপ্ৰিয়তা
ইনষ্টাগ্ৰামত জুবিন গাৰ্গ ৰ সমাধি ক্ষেত্ৰ খন কেনেকোৱা হব পাৰে তাৰে AI ভিডিঅ যোগে  ছ’চিয়েল মিডিয়াত দিছিল যত অনুমানিক ৩০০০০০০ views আহিছিল তেতিয়াৰ পা তেওঁ জনপ্ৰিয়তা লাভ কৰে।

## তথ্য সংগ্ৰহ

# https://www.imdb.com/name/nm16960862/?ref_=ext_shr_lnk
জনাবাই

**সন্ত জনাবাই** ভাৰতৰ হিন্দু পৰম্পৰাৰ এজন মাৰাঠী ধৰ্মীয় সন্ত আৰু কবি আছিল। তেওঁৰ জন্ম সম্ভৱতঃ ত্ৰয়োদশ শতিকাৰ সপ্তম বা অষ্টম দশকত হৈছিল। ১৩৫০ চনত তেওঁৰ মৃত্যু হয়।

জনাবাইৰ জন্ম হৈছিল ১২৫৮-১৩৫০ চনত মহাৰাষ্ট্ৰৰ গংগাখেদত প্ৰথম নাম দমা আৰু কৰুণ্ড নামৰ এহাল দম্পতীৰ ঘৰত। জাতি ব্যৱস্থাৰ অধীনত দম্পতীহাল মতাঙৰ অন্তৰ্গত আছিল। মাকৰ মৃত্যুৰ পাছত দেউতাকে লৈ যায় পান্ধৰপুৰলৈ। সৰুৰেপৰা জনাবাই পান্ধৰপুৰত বাস কৰা আৰু বিশিষ্ট মাৰাঠী ধৰ্মীয় সন্ত আৰু কবি নামদেৱৰ পিতৃ দামাশেতিৰ ঘৰত দাসী হিচাপে কাম কৰিছিল। জনাবাই সম্ভৱতঃ নামদেৱতকৈ অলপ ডাঙৰ আছিল, আৰু বহু বছৰ ধৰি তেওঁৰ যত্ন লৈছিল। 

বিশেষকৈ মাৰাঠী ভাষী হিন্দুসকলৰ মাজত পান্ধৰপুৰৰ ধৰ্মীয় তাৎপৰ্য উচ্চ। জনাবাইৰ মালিক দমাশেতি আৰু তেওঁৰ পত্নী গোঁনাই অতি ধৰ্মীয় আছিল। চৌপাশৰ ধৰ্মীয় পৰিৱেশৰ প্ৰভাৱ আৰু জন্মগত প্ৰৱণতাৰ মাজেৰে জনবাই সদায় ভগৱান বিঠালৰ উগ্ৰ ভক্ত আছিল। তেওঁ এগৰাকী প্ৰতিভাৱান কবিও আছিল। যদিও তেওঁৰ কেতিয়াও কোনো আনুষ্ঠানিক স্কুলীয়া শিক্ষা নাছিল, তথাপি তেওঁ আভাং (अभंग) ৰূপৰ বহুতো উচ্চমানৰ ধৰ্মীয় পদ্য ৰচনা কৰিছিল। নামদেৱৰ ৰচনাৰ লগতে তেওঁৰ কিছুমান ৰচনা সংৰক্ষিত হৈ আছিল। প্ৰায় ৩০০ আভাঙৰ লেখকত্ব পৰম্পৰাগতভাৱে জনবাইৰ বুলি কোৱা হয়।

জ্ঞানেশ্বৰ, নামদেৱ, একনাথ আৰু টুকাৰামৰ লগতে মহাৰাষ্ট্ৰৰ বিশেষকৈ ৱাৰাকাৰী (वारকৰী) পন্থাৰ অন্তৰ্গত মাৰাঠী ভাষী হিন্দুসকলৰ মনত জনাবাইৰ এক পূজনীয় স্থান আছে। ভাৰতত সম্পূৰ্ণৰূপে সাধু বুলি গণ্য কৰা ব্যক্তিক সন্ত (সন্ত) উপনাম দিয়াৰ পৰম্পৰা অনুসৰি জনবাইকে ধৰি ওপৰৰ সকলো ধৰ্মীয় ব্যক্তিকে সাধাৰণতে মহাৰাষ্ট্ৰত সেই উপনাম বুলি কোৱা হয়। 
এইদৰে জনবাইক নিয়মিতভাৱে সন্ত জনবাই (सन्त जनाई) বুলি কোৱা হয়। বহু কবিতা ৰচনা কৰিছিল। 
## তথ্যসূত্ৰ

শ্ৰেণী:কবি
শ্ৰেণী:ভাৰতীয় নাৰী
মাইনা নন্দিনী

**মাইনা নন্দিনী** (জন্ম: ২১ মে') এগৰাকী ভাৰতীয় অভিনেত্ৰী আৰু টেলিভিছন ব্যক্তিত্ব, যিয়ে প্ৰধানকৈ তামিল চলচ্চিত্ৰ আৰু টেলিভিছন অনুষ্ঠানত অভিনয় কৰে। তেওঁ *সাৰাভানান মীনাক্ষী (দ্বিতীয় ছিজন)*ত মাইনা ৰেৱতী, *চিন্না থাম্বী*ত আলাবাৰাই মাইনা আৰু বিশেষকৈ *অৰণমণৈ ৩* (২০২১)ত ময়নাবতীৰ চৰিত্ৰত কৰা অভিনয়ৰ বাবে পৰিচিত। তেওঁ ২০১৫ চনত ষ্টাৰ বিজয়ত সম্প্ৰচাৰিত হোৱা ৰন্ধন বিষয়ক অনুষ্ঠান *কিচেন ছুপাৰ ষ্টাৰ (তৃতীয় ছিজন)*ৰ বিজয়ী আছিল। ২০২২ চনত তেওঁ এগৰাকী প্ৰতিযোগী হিচাপে *বিগ বছ (তামিল ছিজন ৬)*ত অংশগ্ৰহণ কৰিছিল।

তেওঁ বিশেষকৈ *ভমছম* (২০১০), *কেডী বিল্লা খিলাড়ী ৰংগা* (২০১৩), *ৰোমিঅ' জুলিয়েট* (২০১৫), *কাঞ্চনা ৩* (২০১৯), *নাম্মা ভেট্টু পিল্লাই* (২০১৯), *পেট্ৰ'মেক্স* (২০১৯), *অৰণমণৈ ৩* (২০২১) আৰু *বিক্ৰম* (২০২২) আদিৰ দৰে ছবিত অভিনয় কৰাৰ বাবে পৰিচিত।

## প্ৰাৰম্ভিক জীৱন
তামিলনাডুৰ মাদুৰাইৰ এখন ভিতৰুৱা চহৰত ২১ মে'ত ৰাজেন্দ্ৰন আৰু ৰাণীৰ ঔৰসত নন্দিনী ৰাজেন্দ্ৰনৰ জন্ম হৈছিল। নন্দিনীয়ে মাদুৰাইৰ মীনাক্ষী মেট্ৰিকুলেচন স্কুল আৰু আন্না নগৰৰ আম্বিকা কলেজ অৱ আৰ্টছ এণ্ড ছায়েন্সত অধ্যয়ন কৰিছিল, য’ত তেওঁ ব্যৱসায় প্ৰশাসনৰ স্নাতক ডিগ্ৰী সম্পূৰ্ণ কৰিছিল। অৱশ্যে ডিগ্ৰী সম্পূৰ্ণ কৰাৰ পাছত তেওঁ সময় অতিবাহিত কৰাৰ মাধ্যম হিচাপে কেইখনমান টেলিভিছন ধাৰাবাহিকত অভিনয় কৰাৰ সিদ্ধান্ত লৈছিল। 

## কৰ্মজীৱন
নন্দিনীয়ে তেওঁৰ অভিনয় জীৱনৰ পাতনি মেলিছিল *ভেনিলে কাবাডী কুজু* নামৰ ছবিখনৰ জৰিয়তে, য’ত তেওঁ এটা নামবিহীন সৰু চৰিত্ৰত অভিনয় কৰিছিল। পিছলৈ তেওঁ ধেমেলীয়া ৰিয়েলিটি শ্ব’ *কালক্কা পোভাডু য়াৰু*ত এগৰাকী প্ৰতিযোগী হিচাপে অংশগ্ৰহণ কৰি টেলিভিছন জগতত আত্মপ্ৰকাশ কৰে। ২০১০ চনত পৰিচালক পাণ্ডিৰাজে তেওঁক *ভমছম* নামৰ ছবিখনত এটা চৰিত্ৰৰ বাবে প্ৰস্তাৱ দিয়ে। তেওঁ সেই প্ৰস্তাৱত সন্মতি জনায় আৰু ছৰছু নামৰ এটা সহযোগী চৰিত্ৰত অভিনয় কৰে। ইয়াৰ পিছত তেওঁ *কেডী বিল্লা খিলাড়ী ৰংগা* (২০১৩), *ভেল্লাইক্কাৰা দুৰাই* (২০১৪) আৰু *ৰোমিঅ' জুলিয়েট*ৰ দৰে ছবিত অভিনয় কৰে। ২০১৬ চনত তেওঁ *সাৰাভানান মীনাক্ষী (তৃতীয় ছিজন)* নামৰ ধাৰাবাহিকখনত মুখ্য মহিলা চৰিত্ৰৰ বান্ধৱীৰ চৰিত্ৰত অভিনয় কৰি টেলিভিছন অভিনেত্ৰী হিচাপে কেৰিয়াৰ আৰম্ভ কৰে। ধাৰাবাহিকখনত তেওঁৰ অভিনয়ে যথেষ্ট উচ্চ প্ৰশংসা লাভ কৰিছিল। সেই চৰিত্ৰটোৰ নাম "মাইনা"ৰ বাবেই তেওঁ পিছলৈ যথেষ্ট জনপ্ৰিয় হৈ পৰে। ইয়াৰ উপৰি তেওঁ *অমুধা অৰু আচাৰ্যকুৰি*, *পাণ্ডিয়ান ষ্টোৰ্ছ*, *অৰণমণৈ কিলি* আৰু *চিন্না থাম্বী*ৰ দৰে টেলিভিছন শ্ব’তো অংশ লৈছে। ২০২২ চনত অভিনেতা কমল হাছানে নন্দিনীক তেওঁৰ একচন ধৰ্মী ছবি *বিক্ৰম*ত এটা গুৰুত্বপূৰ্ণ চৰিত্ৰৰ বাবে অনুৰোধ কৰে। তেওঁ এই অফাৰ গ্ৰহণ কৰে আৰু ছবিখনত অভিনেতা বিজয় সেতুপতিৰ বিপৰীতে অভিনয় কৰে। সেই বছৰৰে শেষৰফালে মুক্তি পোৱা *চৰ্দাৰ* ছবিত তেওঁ এজন নাট্য শিল্পী হিচাপে এটা কেমিঅ' চৰিত্ৰত অভিনয় কৰে। 

তেওঁ ২০২১ চনৰ ৱেব ধাৰাবাহিক *নৱেম্বৰ ষ্টৰী*ত তামান্না, জি এম কুমাৰ আৰু পশুপতিৰ সৈতে এটা গুৰুত্বপূৰ্ণ চৰিত্ৰত অভিনয় কৰিছিল। এই ধাৰাবাহিকখনৰ জৰিয়তে নন্দিনীয়ে ৱেব ধাৰাবাহিক জগতত খোজ পেলাইছিল। 

## ব্যক্তিগত জীৱন
২০১৭ চনৰ জানুৱাৰী মাহত নন্দিনীয়ে তেওঁৰ দীৰ্ঘদিনীয়া প্ৰেমিক কাৰ্তিকেয়নৰ (কাৰ্তিক) সৈতে বিবাহপাশত আবদ্ধ হয়। অৱশ্যে তেওঁলোকৰ বিবাহৰ ৬ মাহৰ পিছতে দম্পতীহালৰ মাজত হোৱা এক বুজা-বুজিৰ অভাৱৰ বাবে কাৰ্তিকে আত্মহত্যা কৰে। ২০১৯ চনত তেওঁ পুনৰ বিবাহপাশত আবদ্ধ হয়। এইবাৰ তেওঁ টেলিভিছন অভিনেতা তথা কমেডিয়ান যোগেশ্বৰমক বিয়া কৰায় আৰু ২০২০ চনত এই দম্পতীহাল এটি সন্তানৰ পিতৃ-মাতৃ হয়। তেওঁ শ্ৰীলংকাৰ কণ্ঠশিল্পী তথা গীতিকাৰ দিনেশ কানাগাৰত্নমৰ খুৰাক/বৰদেউতাকৰ পুত্ৰ।

## তথ্যসূত্ৰ
 

## বাহ্যিক সংযোগ

* 
*

শ্ৰেণী:ভাৰতীয় টেলিভিছন অভিনেত্ৰী
গুলবদন বেগম

**গুলবদন বেগম** (২০ নৱেম্বৰ ১৫২২ – ৭ ফেব্ৰুৱাৰী ১৬০৩) মোগল ৰাজকুমাৰী আৰু মোগল সাম্ৰাজ্যৰ প্ৰতিষ্ঠাপক সম্ৰাট বাবৰৰ কন্যা আছিল।

তেওঁৰ ভতিজা আৰু হুমায়ুনৰ পুত্ৰ সম্ৰাট আকবৰৰ অনুৰোধত লিখা তেওঁৰ সতীয়া ভাতৃ আৰু বাবৰৰ উত্তৰাধিকাৰী সম্ৰাট হুমায়ুনৰ জীৱনৰ বিৱৰণী হুমায়ুন-নামাৰ লেখিকা হিচাপে তেওঁ বেছিকৈ পৰিচিত। গুলবদনৰ বাবৰৰ স্মৃতি চমু যদিও তাই হুমায়ুনৰ ঘৰখনৰ সতেজ বিৱৰণ দিছে আৰু তেওঁৰ সতীয়া ভাতৃ কামৰাণ মিৰ্জাৰ সৈতে হোৱা মুখা-মুখি সম্পৰ্কে বিৰল সামগ্ৰী আগবঢ়াইছে। 
ভায়েকহঁতৰ মাজত হোৱা ভ্ৰাতৃহত্যাৰ সংঘাত তাই দুখৰ ভাব এটাৰে লিপিবদ্ধ কৰে। 

১৫৩০ চনত পিতৃৰ মৃত্যুৰ সময়ত গুলবদন বেগমৰ বয়স আছিল প্ৰায় আঠ বছৰ আৰু তেওঁক সতীয়া ভাতৃ হুমায়ুনে ডাঙৰ-দীঘল কৰিছিল। তেওঁ সোতৰ বছৰ বয়সত মগুলিস্তানৰ তুৰ্পান খানাটৰ খান আহমদ আলাকৰ পুত্ৰ আইমান খোৱাজা চুলতানৰ পুত্ৰ খিজৰ খোৱাজা খানৰ সৈতে বিবাহপাশত আবদ্ধ হয়। 

জীৱনৰ বেছিভাগ সময় কাবুলতে কটায়। ১৫৫৭ চনত তেওঁৰ ভতিজা আকবৰে আগ্ৰাত সাম্ৰাজ্যবাদী ঘৰত যোগদান কৰিবলৈ আমন্ত্ৰণ জনায়। সাম্ৰাজ্যবাদী পৰিয়ালত তেওঁৰ যথেষ্ট প্ৰভাৱ আৰু সন্মান আছিল আৰু আকবৰ আৰু তেওঁৰ মাতৃ হামিদা বানু বেগম দুয়োজনে তেওঁক বহুত ভাল পাইছিল। আবুল ফজলৰ আকবৰনামা (শব্দ অৰ্থত ‘আকবৰৰ কিতাপ’)ত গুলবদন বেগমৰ উল্লেখ আছে আৰু তেওঁৰ জীৱনীমূলক বহু বিৱৰণ গ্ৰন্থখনৰ জৰিয়তে উপলভ্য। 

আন কেইবাগৰাকীও ৰাজকীয় মহিলাৰ সৈতে গুলবদন বেগমে মক্কালৈ তীৰ্থযাত্ৰা কৰে আৰু সাত বছৰৰ পাছত ১৫৮২ চনত ঘৰলৈ উভতি যায়। ১৬০৩ চনত তেওঁৰ মৃত্যু হয়। 

## নাম
গুলবদন বেগমৰ নামৰ অৰ্থ ধ্ৰুপদী পাৰ্চী ভাষাত "ফুলৰ দৰে শৰীৰ" বা "গোলাপৰ শৰীৰ।"

## প্ৰাথমিক জীৱন
১৫২২ চনৰ ২০ নৱেম্বৰত যেতিয়া ৰাজকুমাৰী গুলবদনৰ জন্ম হৈছিল দিলদাৰ বেগমৰ ঘৰত, তেতিয়া তেওঁৰ পিতৃ বাবৰ কাবুলত ঊনৈছ বছৰ ধৰি প্ৰভু আছিল; তেওঁ কুণ্ডুজ আৰু বদাখশানৰ শাসক আছিল, ১৫১৯ চনৰপৰা বাজাউৰ আৰু স্বাট আৰু এবছৰ ধৰি কান্দাহাৰৰ দখল কৰিছিল। সেই ঊনৈছ বছৰৰ ভিতৰত দহটা বছৰৰ ভিতৰত তেওঁক হাউছ অৱ টাইমূৰৰ মুৰব্বী হিচাপে আৰু তেওঁৰ স্বাধীন সাৰ্বভৌমত্বৰ বাবে বাদশ্বাহ বুলি অভিহিত কৰা হৈছিল। 

গুলবদনৰ ভাই-ভনীৰ ভিতৰত ডাঙৰ ভাতৃ হিন্দল মিৰ্জা আৰু আন দুগৰাকী ভগ্নী গুলৰং বেগম আৰু গুলচেহৰা বেগম থকাৰ বিপৰীতে সৰু ভাই আলৱাৰ মিৰ্জাৰ শৈশৱতে মৃত্যু হয়। ভাই-ভনীসকলৰ ভিতৰত গুলবাদান তেওঁৰ ভাতৃ হিন্দল মিৰ্জাৰ অতি ঘনিষ্ঠ আছিল।

সোতৰ বছৰ বয়সত গুলবদনৰ বিবাহ হয় এজন চাগাটাই সম্ভ্ৰান্ত, তেওঁৰ ভতিজা-ভায়েক খিজৰ খাজা খানৰ সৈতে, যি তুৰ্পান খানাতৰ খান আহমদ আলাকৰ পুত্ৰ আইমান খাজাহ চুলতানৰ পুত্ৰ আছিল। 

১৫৪০ চনত হুমায়ুনে তেওঁৰ পিতৃ বাবৰে ভাৰতত প্ৰতিষ্ঠা কৰা ৰাজ্যখন বিহাৰৰপৰা অহা পষ্টুন সৈনিক শ্বেৰ শ্বাহ ছুৰীৰ হাতত হেৰুৱাইছিল, যিয়ে সুৰ সাম্ৰাজ্য প্ৰতিষ্ঠা কৰিছিল। কেৱল গৰ্ভৱতী পত্নী হামিদা বানু বেগম, এগৰাকী মহিলা পৰিচাৰিকা আৰু কেইজনমান নিষ্ঠাৱান সমৰ্থক লৈ হুমায়ুনে লাহোৰ আৰু তাৰ পিছত কাবুললৈ পলায়ন কৰে। পৰৱৰ্তী পোন্ধৰ বছৰ তেওঁ ছাফাৱী ইৰাণত নিৰ্বাসিত আছিল। 

গুলবদন বেগম আকৌ কাবুলত থাকিবলৈ গ’ল। মোগল হৰেমৰ আন সকলো মহিলাৰ দৰেই তাইৰ জীৱনটোও তিনিজন মোগল ৰজাৰ সৈতে জটিলভাৱে জড়িত আছিল – পিতৃ বাবৰ, ভাতৃ হুমায়ুন আৰু ভাগিন আকবৰ। 

হুমায়ুনে সাম্ৰাজ্য পুনৰ প্ৰতিষ্ঠা কৰাৰ দুবছৰৰ পাছত গুলবদনে হাৰেমৰ আন মোগল মহিলাসকলৰ সৈতে আগ্ৰালৈ উভতি যায়, যিজনে হুমায়নৰ পতনত মৃত্যুৰ পাছত নিজৰ শাসন আৰম্ভ কৰিছিল।

## তথ্যসূত্ৰ

শ্ৰেণী:মোগল সাম্ৰাজ্য
শ্ৰেণী:ভাৰতীয় নাৰী
শ্ৰেণী:ৰাজতন্ত্ৰ
চান্দিনী তামিলাৰসন

**চান্দিনী তামিলাৰসন** (ইংৰাজী: Chandini Tamilarasan) এগৰাকী ভাৰতীয় অভিনেত্ৰী যিয়ে তামিল আৰু তেলুগু ভাষাৰ চলচ্চিত্ৰত অভিনয় কৰে। ২০১০ চনত কে. ভাগ্যৰাজৰ ছবি *সিদ্ধু +২*ত মুখ্য চৰিত্ৰৰ জৰিয়তে তেওঁ অভিনয় জীৱনৰ পাতনি মেলে। ইয়াৰ পিছত তেওঁ *নান ৰাজাভাগা পোগিৰেন* (২০১৩) ছবিত অভিনয়ৰ বাবে চুক্তিবদ্ধ হৈছিল। 

## প্ৰাৰম্ভিক আৰু ব্যক্তিগত জীৱন
চান্দিনীৰ জন্ম হৈছিল তামিলাৰসন আৰু পদ্মঞ্জলিৰ ঔৰসত। তেওঁ পিতৃৰফালৰপৰা তামিল আৰু মাতৃৰফালৰপৰা তেলুগু মূলৰ। ২০১৮ চনৰ ১২ ডিচেম্বৰত তেওঁ নৃত্য নিৰ্দেশক নন্দৰ সৈতে বিবাহপাশত আবদ্ধ হয়।

## কৰ্মজীৱন
২০০৭ চনত ১৭ বছৰ বয়সত তেওঁ ‘মিছ চেন্নাই’ প্ৰতিযোগিতাৰ এগৰাকী প্ৰতিযোগী আছিল, কিন্তু তেওঁ শীৰ্ষ তিনিগৰাকীৰ ভিতৰত স্থান লাভ কৰা নাছিল। ইয়াৰ পিছত ২০০৯ চনত তেওঁ এটা তামিল চেনেলৰ ৰিয়েলিটি শ্ব’ত অংশ লৈছিল আৰু সেই সময়তে তেওঁ কে. ভাগ্যৰাজৰ কাৰ্যালয়ৰপৰা তেওঁৰ নতুন প্ৰকল্পৰ বাবে স্ক্ৰীণ টেষ্ট দিবলৈ আমন্ত্ৰণ লাভ কৰে। তেওঁৰ পৰিৱেশনত আপ্লুত হৈ তেওঁক ভাগ্যৰাজৰ পুত্ৰ শান্তনু ভাগ্যৰাজৰ বিপৰীতে *সিদ্ধু +২* ছবিত অভিনয়ৰ বাবে চুক্তিবদ্ধ কৰা হয়। কিছু পলমকৈ ২০১০ চনৰ ডিচেম্বৰত মুক্তি পোৱা ছবিখনে বক্স অফিচত বিশেষ সফলতা লাভ কৰা নাছিল আৰু মধ্যমীয়া সঁহাৰি লাভ কৰিছিল। ২০১০ চনৰ মাজভাগত তেওঁ তামিল অভিনেতা আৰ্যৰদ্বাৰা প্ৰযোজিত আৰু নৱাগত অভিনেতা অভিনীত *পদীথুৰাই* নামৰ এখন ছবিত চুক্তিবদ্ধ হৈ কাম কৰিছিল। ছবিখনে ছবিগৃহত মুক্তি লাভ নকৰিলে। যদিও তেওঁ আৰু অধিক ছবিৰ প্ৰস্তাৱ লাভ কৰিছিল, তথাপি তেওঁ সেই সকলোবোৰ প্ৰত্যাখ্যান কৰি শিক্ষা সম্পূৰ্ণ কৰিবলৈ মহাবিদ্যালয়লৈ উভতি যায়। ২০১৪ চনত তেওঁ স্নাতক ডিগ্ৰী সম্পূৰ্ণ কৰে।

২০১৩ চনত তেওঁ পৃথ্বী ৰাজকুমাৰৰ ছবি *নান ৰাজাভাগা পোগিৰেন*ত নকুলৰ সৈতে অভিনয় কৰিছিল। সেই বছৰৰে শেষৰফালে তেওঁ *কালীচৰণ*ৰ জৰিয়তে তেলেগু ছবিত আত্মপ্ৰকাশ কৰে। ২০১৪ চনত তেওঁ *লাভাৰ্ছ* আৰু *কিৰাক* নামৰ দুখন ছবিত অভিনয়ৰ সুযোগ লাভ কৰে।

পৰৱৰ্তী সময়ত চান্দিনীক *ভিল আম্বু* (২০১৬), *নৈয়াপ্পুদাই* (২০১৬), *কান্নুলা কাচা কাত্তাপ্পা* (২০১৬), *এন্নোডু বিলাইয়াদু* (২০১৭), *কাভান* (২০১৭), *মান্নাৰ ভাগাইয়াৰা* (২০১৮) আৰু *ৰাজা ৰংগুস্কি* (২০১৮) আদি ছবিত দেখা যায়। ইয়াৰ পিছৰ বছৰত তেওঁৰ তিনিখন ছবি *পেট্টিকাডাই* (২০১৯), *কাধাল মুন্নেত্ৰ কাঝাগম* (২০১৯) আৰু *নান আভালাই সান্ধিথা পোথু* (২০১৯) মুক্তি পায়।

*থাজামপু* ধাৰাবাহিকৰ জৰিয়তে তেওঁ টেলিভিছন জগতত আত্মপ্ৰকাশ কৰে। পিছলৈ তেওঁ অভিনেত্ৰী শিৱানী নাৰায়ণৰ স্থানত *ৰেট্টাই ৰোজা* ধাৰাবাহিকখনৰ মুখ্য মহিলা চৰিত্ৰৰ বাবে নিৰ্বাচিত হয়।

পৰৱৰ্তী সময়ত তেওঁ *মাই ডিয়াৰ লিছা* (২০২২), *কুডিমাহান* (২০২৩) আৰু *ফায়াৰ* (২০২৫) আদি ছবিত মুখ্য মহিলা চৰিত্ৰত অভিনয় কৰে। 

## তথ্য সংগ্ৰহ


## বাহ্যিক সংযোগ
* 

শ্ৰেণী:ভাৰতীয় অভিনেত্ৰী
শ্ৰেণী:মিছ চেন্নাই